title: Diltiatseemi

text: Diltiatseemi on bentsotiatsepiinijohdos, joka salpaa tehokkaasti sileän lihaksen ja sydänlihaksen solujen ns. hitaita kalsiumkanavia (L-kanavat). Diltiatsemiini vähentää sekä valtimoiden että hiussuonten vastusta.


title: Diltiatseemi

text: Diltiatsemiini aiheuttaa sykkeen hidastumista tai nopeutumista ja joskus eteiskammiokatkoksia. Myös päänsärkyä ja nilkkojen turvotusta esiintyy. Lisäksi saattaa esiintyä punoitusta ja pahoinvointia, ummetusta tai närästystä. Allergiset oireet, vaskuliitti ja hepatiitti ovat hyvin harvinaisia sivuvaikutuksia. Diltiatsemiini voi alussa heikentää kykyä käyttää koneita tai ajaa autoa. Raskauden aikana diltiatsemiini voi aiheuttaa haittaa sikiölle eikä sitä suositella raskaana oleville.


title: Diltiatseemi

text: Diltiatseemi saattaa estää sytokromi CYP3A4-entsyymin välityksellä metaboloituvien lääkeaineiden metaboliaa. Tällaisten lääkeaineiden pitoisuus voi kohota. Diltiatseemi metaboloituu pääosin sytokromi CYP 3A4-entsyymin välityksellä. Diltiatseemin ja voimakkaamman CYP3A4:n estäjän yhteiskäytössä diltiatseemin pitoisuus voi kasvaa jonkin verran.


title: Diltiatseemi

text: Yliannostus voi olla vaarallinen ja oireena esiintyy muun muassa bradykardiaa ja hypotensiota. Sydänfilmiä täytyy seurata ja atropiini, glukagoni, introopit ja vasopressorit sekä kalsiumglukonaatti-infuusio voivat olla tarpeen.


title: Fernando Natalio Chomalí Garib

text: Fernando Natalio Chomalí Garib (s. 10. maaliskuuta 1957 Santiago de Chile) on chileläinen roomalaiskatolinen arkkipiispa. Hänet vihki papiksi Santiago de Chilen arkkihiippakuntaan Carlos Oviedo Cavada 6. huhtikuuta 1991. Hänet nimitettiin Santiago de Chilen vihkipiispaksi sekä Noban titulaaripiispaksi 6. huhtikuuta 2006, ja piispaksi vihkiminen seurasi 3. kesäkuuta. Pääkonsekraattorina toimi Aldo Cavalli, jota avustivat Ricardo Ezzati Andrello ja Cristián Contreras Villarroel.


title: Fernando Natalio Chomalí Garib

text: Chomalí Garib sai 20. huhtikuuta 2011 nimityksen Concepciónin (Santissima Concezionen) arkkipiispaksi, jonka virkaan hänet asetettiin 28. toukokuuta.


Valko-Venäjän kansallinen tekninen yliopisto (, ) on teknillinen yliopisto Valko-Venäjän pääkaupungissa Minskissä.


title: Valko-Venäjän kansallinen tekninen yliopisto

text: Yliopiston päärakennus sijaitsee kantakaupungin koillisosassa Prospekt Nezavisimostin varrella. Teknisen yliopiston keskustakampus kirjastoineen jatkuu päärakennuksen luoteispuolella. Yliopiston itäinen kampus sijaitsee Prospekt Nezavisimostin ja Minskin kehätien (M9) risteyksen lähellä Minskin itäosissa.


text: Joulukuussa 1920 tehdyllä päätöksellä ja kehittämistoimilla aiempi Minskin polytekninen koulu muutettiin Valko-Venäjän valtiolliseksi polytekniseksi instituutiksi. Tätä pidetään nykyisen Valko-Venäjän kansallisen teknisen yliopiston perustamisajankohtana. Oppilaitoksessa oli aluksi viisi tiedekuntaa, joissa 50 hengen opettajakunta opetti ensimmäisenä lukuvuonna runsasta 300 opiskelijaa ja sataa valmistavan kurssin opiskelijaa. Opettajakunta ja opiskelijamäärä kasvoi myöhemmin.


text: Vuonna 1991 instituutti muutettiin Valko-Venäjän valtiolliseksi polytekniseksi akatemiaksi. Vuonna 2002 yliopisto sai nykynimensä. Nykyään teknisessä yliopistossa opetusta annetaan 17 tiedekunnassa.


title: Kultapäämaina

text: Kultapäämaina ("Ampeliceps coronatus") on kottaraisten heimoon kuuluva varpuslintu.


title: Kultapäämaina

text: Kultapäämainaa tavataan laajalla alueella Aasian kaakkoisosissa. Lajin on raportoitu olevan harvinainen tai paikallisesti yleinen, ja sen kannankehitys on laskeva. Se on kuitenkin luokiteltu elinvoimaiseksi, koska vähenemisen ei uskota vielä vaarantavan sitä, ja koska sen levinneisyysalue on niin laaja.


title: Helttakottarainen

text: Helttakottarainen ("Creatophora cinerea") on kottaraisten heimoon kuuluva varpuslintu.


title: Helttakottarainen

text: Helttakottaraista tavataan hyvin laajalla alueella Afrikan etelä- ja itäosissa. Lajin on kuvattu olevan yleinen tai runsaslukuinen, ja se on luokiteltu elinvoimaiseksi.


title: New Century Global Center

text: New Century Global Center () on Kiinan Chengdussa sijaitseva monitoimirakennus, joka avattiin yleisölle 28. kesäkuuta 2013. Sen pituus on 500 metriä, leveys 400 metriä ja korkeus 100 metriä. Rakennuksen tilojen kokonaispinta-ala on 1,7 miljoonaa neliömetriä. Kiinalaisten viranomaisten mukaan kyseessä on maailman suurin vapaasti seisova rakennus.


title: New Century Global Center

text: New Century Global Center sisältää muun muassa ostoskeskuksia, liiketiloja, elokuvateattereita, hotelleja sekä perheille suunnattuja virkistysmahdollisuuksia.


title: Mateet

text: Mateet (Lotidae) on turskakaloihin kuuluva heimo, jonka lajeja tavataan pääasiassa Atlantista, Tyynestämerestä ja Jäämerestä. Useat heimon lajeista ovat kaupallisestikin merkittäviä ruokakaloja.


title: Mateet

text: Mateiden heimoon kuuluu 6 sukua ja noin 22 lajia. Sukujen "Brosme", "Lota" ja "Molva" katsotaan toisinaan muodostavan Lotinae-alaheimon turskien (Gadidae) heimossa. Samalla suvut "Ciliata", "Enchelyopus" ja "Gaidropsarus" voidaan lukea alaheimoon Gaidropsarinae, jonka puolestaan katsotaan kuuluvan joko luikeroturskien (Phycidae) tai turskien heimoon.


title: Mateet

text: Mateet ovat ruumiinrakenteeltaan pitkänomaisia kaloja. Tyypillisiä piirteitä ovat yksi pitkä peräevä sekä 1–3 selkäevää, joista takimmainen ulottuu lähes kalan pyrstöön asti. Turskilla on leuan alla enintään yksi viiksisäie, mutta monella madelajilla niitä on suun ympärillä useampia.


title: Mateet

text: Poikaset ovat elintavoiltaan pelagisia, hopeanvärisiä kaloja, kun taas täysikasvuiset yksilöt ovat benthisiä ja väriltään ruskeita ja tummatäpläisiä. Poikaset eroavat aikuisista niin suuresti, ettei niitä aina ole osattu yhdistää samoiksi lajeiksi, ja neliviiksimateen ("Enchelyopus cimbrius") ja viisiviiksimateen ("Ciliata mustela") kohdalla poikasia on myös sijoitettu erilliseen "Couchia"-sukuun.


title: Mateet

text: Suurin osa madelajeista on mereisiä ja niitä tavataan lauhkeista vesistä Jäämerestä, Tyynestämerestä Australian, Uuden-Seelannin ja Japanin lähistöltä sekä Atlantista, Välimeri mukaan luettuna. Ainoastaan Euraasiassa ja Pohjois-Amerikassa tavattava made ("Lota lota") elää makeissa vesissä.


title: Réunioninkottarainen

text: Reunioninkottarainen ("Fregilupus varius") on sukupuuttoon kuollut, kottaraisten heimoon kuulunut varpuslintu.


title: Réunioninkottarainen

text: Lajia tavattiin kotoperäisenä Réunionin saarella. Se oli ilmeisesti yleinen vielä 1830-luvulla, mutta kuoli sukupuuttoon 1850-luvun aikana. Häviämisen syitä ei tiedetä tarkkaan, mutta mahdollisia syitä olivat taudit ja ihmisten aiheuttama häirintä sekä metsästys.


title: Necropsar rodericanus

text: Necropsar rodericanus on sukupuuttoon kuollut, kottaraisten heimoon kuulunut varpuslintu. Aiemmin sillä on ollut käytössä suomenkielinen nimi rodriguesinkottarainen, joka on kuitenkin poistettu BirdLifen listalta, eikä siten ole enää käytössä..


title: Necropsar rodericanus

text: "Necropsar rodericanusta" tavattiin kotoperäisenä Rodriguesin saarella ja viimeisin havainto siitä tehtiin vuonna 1726. Lajin häviämisen syytä ei tiedetä tarkkaan, mutta siihen on varmasti vaikuttanut metsästys, elinympäristöjen tuhoutuminen ja vieraslajinisäkkäiden aiheuttama saalistus.


title: Jeff Kinney

text: Jeff Kinney (s. 19. helmikuuta 1971) on kirjailija, joka on luonut Neropatin päiväkirja -nimisen kirjasarjan.


title: Jeff Kinney

text: Kinney syntyi ja kasvoi Fort Washingtonissa Marylandissa. Hän pääsi Marylandin yliopiston College Parkiin 1990-luvulla.


title: Jeff Kinney

text: Collegessa hän teki sanomalehtisarjakuvaa, jonka päähenkilö Igdoof meni kampukselta uutisiin, The Diamondbackiin. Kinney valmistui collegesta vuonna 1993. Hän suunnitteli uraa sanomalehtien sarjakuvien parissa, mutta teki töitä sanomalehtien taittamisen, ohjelmistojen valmistamisen ja internet-suunnitelmien parissa. Hän jatkoi kuitenkin samalla sarjakuvien tekemistä ja niistä materiaaleista syntyi myöhemmin Neropatin päiväkirja.


title: Jeff Kinney

text: Kinney on naimisissa ja hänellä on kaksi poikaa.


title: Fakultatiivisesti anaerobinen organismi

text: Fakultatiivisesti anaerobinen organismi voi käyttää sekä happea ja nitraattia akseptorina aineenvaihdunnassa. Kun nitraattia käytetään - hapen puutteen vuoksi - saadaan noin 60 % energiaa verrattuna siihen jos happea käytettäisiin.


title: NOS

text: NOS voi viitata muun muassa seuraaviin:


title: Poptropica

text: Poptropica on Jeff Kinney Groupin kehittämä ja Family Education Networkin julkaisema oppimispeli, joka on suunnattu 7–15-vuotiaille lapsille. Pelissä seikkaillaan maassa, jossa on paljon saaria. Saarissa on erilaisia tehtäviä, joita pitää suorittaa. Pelissä ohjaat suikelopäistä hahmoa jota voit muokata aloittaessasi peliä. Pelissä voi myös käydä ns "common roomissa", jossa voit tavata muita pelaaija.


title: Museum of Consciousness

text: Museum of Consciousness on brittiläisen psybient-yhtye Shponglen viides studioalbumi, joka julkaistiin 29. heinäkuuta 2013.


title: Swordquest

text: Swordquest on pelisarja, joka julkaistiin Atari 2600 -pelikonsolille. Swordquest -pelisarjaan kuuluivat Earthworld, Fireworld ja Waterworld-pelit. Pelisarjassa piti olla neljäskin osa, Airworld.


title: Swordquest

text: Atari piti kilpailun, jossa pelattiin Swordquest -pelejä ja yritettiin löytää vihjeitä, jotka lähetettiin sitten Atarille. Kilpailua ei kuitenkaan pidetty loppuun, koska Atari ostettiin.


title: Swordquest

text: Earthworld oli ensimmäinen Swordquest-peli.


title: Swordquest

text: Fireworld oli toinen Swordquest-peli


title: Swordquest

text: Waterworld oli kolmas ja viimeinen Swordquest-peli. Palkintoa ei saanut kukaan, koska Atarin ostettiin, kun Swordquest-kilpailu oli käynnissä. Tämä tekee Waterworldin todella harvinaiseksi peliksi.


Swordquest


title: The Simpsons: Tapped Out

text: The Simpsons: Tapped Out on EA Mobilen kehittämä ja julkaisema kaupunginrakennuspeli. Peli julkaistiin iOS:lle vuonna ja seuraavana vuonna Androidille. Peli on kuvattu ylhäältäpäin.


title: The Simpsons: Tapped Out

text: Peli alkaa videolla, jossa Homer työskentelee ydinvoimalassa. Homer keskittyy myPadin peliin, eikä huomaa lähestyvää vaaraa. Sen seurauksena Springfield räjähtää. Pelaajan tehtävänä on rakentaa kaupunki uudestaan oman makunsa mukaan. Ajan myötä pelaaja kehittyy ja avaa uusia hahmoja, taloja ja koristeita. Pelissä pääsee seuraavalle tasolle, kun kerää tarpeeksi paljon kokemuspisteitä. Niitä saa rakentamalla erilaisia rakennuksia, tekemällä tehtäviä ja avaamalla hahmoja. Kun hahmoja napauttaa, voi valita, mitä haluaa hahmon tekevän. Pisimmät tehtävät voivat kestää jopa viikon.


title: The Simpsons: Tapped Out

text: Pelissä maksutapana toimivat dollarit, donitsit, liput ja oikea raha. Dollareilla maksetaan useimmat rakennukset. Donitsit taas ovat erittäin harvinaisia; niitä saa läpäistyään kentän tai hankkimalla ystävän Origin-tilin kautta. Donitseja voi ostaa kaupasta oikealla rahalla, dollareita ja lippuja voi taas ostaa donitseilla. Kun pelaaja pääsee seuraavalle tasolle, rakennuksien hinnat nousevat. Esimerkiksi ruskea talo maksaa vain muutaman sadan dollarin, kun taas Moen baari maksaa 32 000 dollaria.


title: The Simpsons: Tapped Out

text: Taloista saa rahaa. Esimerkiksi Simpsonien talosta saa neljä dollaria joka 45 sekunti. Rahaa saa myös, jos kasvattaa kasveja Cletuksen farmilla, laittaa hahmot tekemään asioita, tai ostaa Kwik-E-Martista Tikku ja Takku -raaputusarpoja. Kwik-E-Martista voi myös ostaa oikealla rahalla kultaisen tai joskus platinaisen raaputusarvan. Silloin pelaaja voittaa dollareiden sijasta donitseja. Kaikista rakennuksista, joita ostetaan donitseilla, saa bonusrahaa. Pelissä on myös "Other Springfield", mistä voi lunastaa rahaa joka vuorokausi. Pelissä voi myös luoda EA-tunnukset, mikä mahdollistaa kaverien kaupunkien näkemisen, ja sieltä "Friend Points" -pisteiden keräämisen, joilla avaa eri palkintoja.


title: The Simpsons: Tapped Out

text: Pelissä on runsaasti tapahtumia, jotka vaihtelevat vuodenaikojen mukaan. Usein tapahtumien yhteydessä pelaaja saattaa saada rakennuksia, hahmoja tai muuta mitä voi saada vain tapahtuman aikana. Tapahtumien aikana kaupassa saattaa olla myynissä donitseilla tai dollareilla koristeita ja rakennuksia. Tapahtumat ovat väliaikaisia. Monet tapahtumat toistuvat vuosittain, esimerkiksi "4th of July".


title: The Simpsons: Tapped Out

text: Peliin on vuosien aikana tullut 3 laajennusta (expansions). Ne ovat: Squidport, Krustyland ja Springfield Heights


title: The Simpsons: Tapped Out

text: Squidport oli pelin ensimmäinen laajennus, joka julkaistiin kesäkuun 21. 2013. Squidport on eräänlainen suuri laituri, jossa on katutaiteilijoita, kauppoja ja koristeita. Squidportin laiturin saa tasolla 15.


title: The Simpsons: Tapped Out

text: Krustyland (""Hassumaa"") on Hassu-klovnin nimikko huvipuisto, joka tuli toisena laajennuksena heinäkuun 31. päivä, vuonna 2013. Voit avata Krustylandin tasolla 20, kun olet rakentanut "Krustyland Shuttle"n. Krustylandissa valuuttana toimivat tiketit.


title: The Simpsons: Tapped Out

text: Springfield Heights, on kolmas laajennus, joka julkaistiin 22. heinäkuuta 2015. Alueen avulla voit laajentaa Squidportia, ja saat enemmän rakennustilaa. Alueella valuuttana ovat mm: sohvat, kahvit, puhelimet, patsaat ja matot. Alue avautuu tasolla 30.


title: Kaartin soittokunta

text: Kaartin soittokunta on Suomen puolustusvoimien edustussoittokunta. Kaartin soittokunta esiintyy ympäri Suomea erilaisissa kokoonpanoissa sekä edustaa konsertein ja kuviomarssiesityksin Suomea ulkomailla. Soittokunnalla on edustustehtävien lisäksi nelisenkymmentä konserttia vuodessa. Kaartin soittokunnan yhteydessä toimii puolustusvoimien keskusnuotisto.


title: Kaartin soittokunta

text:
Soittokunnan päällikkökapellimestarina toimii musiikkimajuri Pasi-Heikki Mikkola ja kapellimestarina musiikkimajuri Tomi Väisänen.
Kaartin soittokunnan katsotaan olevan 1800-luvulla toimineen Suomen kaartin soittokunnan seuraaja. Se aloitti toimintansa Parolassa 1. huhtikuuta 1819 ja on siten Suomen vanhin yhtäjaksoisesti toiminut orkesteri. Orkesterin alkuperäinen nimi on Helsingin Opetuspataljoonan soittokunta. Toimintansa aikana soittokunnalla on ollut useita eri nimiä, sillä soittokunnan nimi on yleensä kytketty joukko-osaston nimeen ja sen muutoksiin.


title: Kaartin soittokunta

text: Soittokunnan nimet sen historian aikana:Lähde osalle tiedoista:


title: Kaartin soittokunta

text: "Puhallinorkesteri" on koko soittokunnan soittavasta henkilöstöstä koottu noin 45-henkinen kokoonpano, joka esiintyy suurimmissa yleisötapahtumissa.


title: Kaartin soittokunta

text: "Soitto-osasto" on noin 24 soittajan puhallinorkesteri, joka konserttien lisäksi esiintyy usein juhlistaen niin puolustusvoimien ja sen sidosryhmien kuin ulkopuolistenkin tilaajien tapahtumia. Suurin osa soittokunnan esiintymisistä tehdään juuri soitto-osastolla.


title: Kaartin soittokunta

text: "Kaartin Combo" on huippusolistilla ja neljällä puhaltimella täydennetty show-bändi, joka Linnan juhlien lisäksi on tanssittanut juhlaväkeä lukuisissa puolustusvoimien ja yritysten tilaisuuksissa.


title: Kaartin soittokunta

text: "Kaartin Seitsikko" on suomalaisinta yhtyemuotoa, torviseitsikkoa, vaaliva ja kehittävä seitsemän puhaltajan ja kahden lyömäsoittajan kokoonpano, joka on konsertoinut kotimaan lisäksi myös Japanissa ja Ranskassa. Seitsikko on julkaissut useita levyjä, joista kaksi (Narva - Lohdutuksen lauluja ja Angel Music) yhdessä trumpetisti Jouko Harjanteen kanssa. Vuonna 2011 puolustusvoimat julkaisi Kaartin Seitsikon ja saksofonisti Jukka Perkon yhteistyönä syntyneen "Rauhan ajan marssit" -levyn, joka sisältää perinteisiä suomalaisia marsseja moderneina jazzversioina.


title: Kaartin soittokunta

text: "Puhallinkvintetti" on huilun, oboen, klarinetin, fagotin ja käyrätorven muodostama klassista musiikkia soittava kamarimusiikkiyhtye.


title: Kaartin soittokunta

text: "Femu Brass Band" on rumpalilla vahvistettu viihdemusiikkia soittava vaskikvintetti.


title: Kaartin soittokunta

text: "Tusan Brass" on New Orleansin hengessä soittava viihdeyhtye.


title: Kaartin soittokunta

text: "Big" "Band" soittaa suomalaista ja ulkomaalaista viihdemusiikkia.


title: Kaartin soittokunta

text: "Saksofonikvartetti" soittaa taide- ja viihdemusiikkia.


title: Kaartin soittokunta

text: "Fanfaariryhmä" on 1–10-henkinen kokoonpano.


title: Kaartin soittokunta

text: "Rumpuryhmä" on 1–4 rumpalin kokoonpano.


title: Kaartin soittokunta

text: "Varusmiesbändi" muodostetaan soittokunnassa palvelevista varusmiehistä. Se esiintyy vuosittain yli sadassa tilaisuudessa, jotka vaihtelevat hartaushetkistä illallistansseihin.


title: Ricardo Ezzati Andrello

text: Ricardo Ezzati Andrello (s. 7. tammikuuta 1942 Campiglia dei Berici) on italialaissyntyinen chileläinen roomalaiskatolinen arkkipiispa. Hän liittyi salesiaaneihin 30. joulukuuta 1966 ja sai pappisvihkimyksensä 18. maaliskuuta 1970. Hänet nimitettiin Valdivian hiippakunnan johtoon 28. kesäkuuta 1996, ja piispaksi vihkiminen seurasi 8. syyskuuta. Pääkonsekraattorina toimi Carlos Oviedo Cavada, jota avustivat Sergio Otoniel Contreras Navia ja Francisco Javier Errázuriz Ossa.


title: Ricardo Ezzati Andrello

text: Ezzati Andrello sai 10. heinäkuuta 2001 nimityksen Santiago de Chilen arkkihiippakunnan vihkipiispaksi ja La Imperialin titulaaripiispaksi. 27. joulukuuta 2006 hänet nimitettiin Concepciónin (Santissima Concezionen) ja 15. joulukuuta 2010 Santiago de Chilen arkkipiispaksi.


title: Héctor Eduardo Vargas Bastidas

text: Héctor Eduardo Vargas Bastidas (s. 29. joulukuuta 1951 Valdivia) on chileläinen roomalaiskatolinen piispa. Hän liittyi salesiaaneihin vuonna 1978 ja sai pappisvihkimyksensä saman vuoden heinäkuun 15. päivänä. Hänet nimitettiin Arican hiippakunnan johtoon 25. marraskuuta 2003, ja piispaksi vihkiminen seurasi 4. tammikuuta 2004. Pääkonsekraattorina toimi Francisco Javier Errázuriz Ossa, jota avustivat Patricio Infante Alfonso ja Ricardo Ezzati Andrello.


title: Héctor Eduardo Vargas Bastidas

text: Vargas Bastidas sai 14. toukokuuta 2013 nimityksen Temucon piispaksi.


title: Sixto José Parzinger Foidl

text: Sixto José Parzinger Foidl (s. 21. joulukuuta 1931 St. Johann in Tirol) on Chilessä toiminut itävaltalainen roomalaiskatolinen piispa. Hänet vihittiin kapusiinien papiksi 29. kesäkuuta 1960 ja nimitettiin Araucanían apostoliseksi vikaariksi sekä Gaguarin titulaaripiispaksi 17. joulukuuta 1977. Hänet asetettiin apostolisen vikaarin virkaan 5. helmikuuta 1978, ja piispaksi konsekroinnin suoritti 5. maaliskuuta Agnelo Rossi, jota avustivat Sergio Otoniel Contreras Navia ja Francisco Maximiano Valdés Subercaseaux.


title: Sixto José Parzinger Foidl

text: 19. marraskuuta 2001 Araucanían apostolisesta vikariaatista tuli Villarrican hiippakunta, ja Parzinger Foidl sai nimityksen sen piispaksi. Hän jäi eläkkeelle 7. helmikuuta 2009.


title: Francisco Javier Stegmeier Schmidlin

text: Francisco Javier Stegmeier Schmidlin (s. 19. toukokuuta 1962 Los Ángeles) on chileläinen roomalaiskatolinen piispa. Hänet vihittiin papiksi Los Ángelesin hiippakuntaan 3. joulukuuta 1988 ja nimitettiin Villarrican hiippakunnan johtoon 7. helmikuuta 2009. Piispaksi vihkiminen seurasi 19. huhtikuuta. Pääkonsekraattorina toimi Giuseppe Pinto, jota avustivat Felipe Bacarreza Rodríguez ja Sixto José Parzinger Foidl.


title: Miguel Caviedes Medina

text: Miguel Caviedes Medina (s. 30. tammikuuta 1930 Coltauco) on chileläinen roomalaiskatolinen piispa. Hänet vihki papiksi Rancaguan hiippakuntaan Eduardo Larraín Córdovez 18. syyskuuta 1954. Hänet nimitettiin Osornon hiippakunnan johtoon 8. marraskuuta 1982, ja piispaksi vihkiminen seurasi 19. joulukuuta. Pääkonsekraattorina toimi Alejandro Durán Moreira, jota avustivat Orozimbo Fuenzalida y Fuenzalida ja Alberto Jara Franzoy. Caviedes Medina asetettiin virkaansa 2. tammikuuta 1983.


title: Miguel Caviedes Medina

text: Caviedes Medina sai 19. helmikuuta 1994 nimityksen Los Ángelesin piispaksi, jonka virkaan hänet asetettiin 18. maaliskuuta. Hän jäi eläkkeelle 7. tammikuuta 2006.


title: Giuseppe Pinto

text: Giuseppe Pinto (s. 26. toukokuuta 1952 Noci) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi 1. huhtikuuta 1978. Hänet nimitettiin Pandosian titulaariarkkipiispaksi sekä apostoliseksi nuntiukseksi Senegaliin ja apostoliseksi delegaatiksi Mauritaniaan 4. joulukuuta 2001. Piispaksi konsekroinnin suoritti 6. tammikuuta 2002 paavi Johannes Paavali II, jota avustivat Leonardo Sandri ja Robert Sarah.


title: Giuseppe Pinto

text: 5. helmikuuta 2002 Pinto sai lisäksi nimityksen nuntiukseksi Kap Verdelle ja Maliin, 5. maaliskuuta vielä Guinea-Bissauhun. Hänet siirrettiin 6. joulukuuta 2007 nuntiukseksi Chileen ja 10. toukokuuta 2011 Filippiineille.


title: Ernesto Antolin Salgado

text: Ernesto Antolin Salgado (s. 22. marraskuuta 1936 Santa Lucia) on filippiiniläinen roomalaiskatolinen arkkipiispa. Hänet vihittiin papiksi Nueva Segovian arkkihiippakuntaan 23. joulukuuta 1961 ja nimitettiin Mountain Provincesin (myöhemmin Baguio) apostoliseksi koadjuuttorivikaariksi sekä Burunin titulaaripiispaksi 17. lokakuuta 1986. Piispaksi vihkiminen seurasi 15. tammikuuta 1987. Pääkonsekraattorina toimi Bruno Torpigliani, jota avustivat Emiliano Kulhi Madangeng ja Orlando Beltran Quevedo.


title: Ernesto Antolin Salgado

text: 18. joulukuuta 1987 Salgadosta tuli Mountain Provincesin apostolinen vikaari. Hän sai 7. joulukuuta 2000 nimityksen Laoagin piispaksi ja 12. helmikuuta 2005 Nueva Segovian arkkipiispaksi.


title: Ivo Scapolo

text: Ivo Scapolo (s. 24. heinäkuuta 1953 Terrassa) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi Padovan hiippakuntaan 4. kesäkuuta 1978 ja nimitettiin Thagasten titulaariarkkipiispaksi sekä apostoliseksi nuntiukseksi Boliviaan 26. maaliskuuta 2002. Piispaksi vihkiminen seurasi 12. toukokuuta. Pääkonsekraattorina toimi Angelo Sodano, jota avustivat Antonio Mattiazzo ja Oscar Rizzato.


title: Ivo Scapolo

text: Scapolo sai 17. tammikuuta 2008 nimityksen nuntiukseksi Ruandaan ja 15. heinäkuuta 2011 Chileen.


title: Michael Korda

text: Michael Korda (s. 8. lokakuuta 1933 Lontoo) on brittiläinen kirjailija. Hän toimi myös Simon & Schuster -yhtiön päätoimittajana.


title: Michael Korda

text: Korda syntyi Lontoossa, Britanniassa. Hänen äitinsä oli näyttelijä Gertrude Musgrove ja isänsä taiteilija ja elokuvien tuotantosuunnittelija Vincent Korda. Korda on unkarilaissyntyisen elokuva-alalla vaikuttaneen Sir Alexander Kordan ja Zoltan Kordan veljenpoika. Korda kasvoi Englannissa, mutta sai osan opetuksestaan Ranskassa, missä hänen isänsä työskenteli elokuvaohjaaja Marcel Pagnolin kanssa. Hän kävi yksityistä Institut Le Roseyn koulua Sveitsissä ja luki historiaa Magdalen Collegessa, Oxfordissa. Korda palveli Kuninkaallisissa ilmavoimissa.


title: Michael Korda

text: Korda muutti nuorena New Yorkiin ja työskenteli yhdysvaltalaisen näytelmäkirjailijan Sidney Kingsleyn tutkimusapulaisena. 1958 hän meni töihin kirjoja julkaisevaan Simon & Schuster -kirjankustantamoon aloittaen apulaistoimittajana. Kordasta tuli myöhemmin yhtiön toimitusjohtaja ja julkaisi tunnettujen kirjailijoiden henkilöiden, kuten William L. Shirerin, Will ja Ariel Durantin, Richard Nixonin ja Ronald Reaganin, teoksia. Korda työskenteli yhtiölle yli 40 vuotta ja oli merkittävä henkilö kirjamaailmassa.


title: Michael Korda

text: Syksyllä 1994 hänellä diagnosoitiin eturauhasen syöpä, jota hän käsitteli myöhemmin teoksessaan "Man to Man" (1997). Korda on myös julkaissut lukuisia muita teoksia.


title: Michael Korda

text: Korda meni naimisiin Carolyn Keesen kanssa vuonna 1958 ja sai tämän kanssa lapsen, Chris Kordan, joka toimi myöhemmin kiistanalaisen Church of Euthanasia -yhdistyksen johdossa. Korda meni myöhemmin naimisiin entisen mallin Margaret Mogfordin kanssa.


title: Selim Ahmed

text: Selim Ahmed (tunnetaan myös Dahoum, n. 1897 – 1916) oli syyrialainen arabipoika, joka tunnetaan ystävyydestään brittiläisen T. E. Lawrencen kanssa. Dahoum työskenteli Lawrencen kanssa Karkemišin arkeologisilla kaivauksilla ennen ensimmäistä maailmansotaa. Dahoum kuoli pilkkukuumeeseen 1916.


title: Selim Ahmed

text: T. E. Lawrencen ensimmäisen maailmansodan jälkeen kirjoittaman teoksen "Seven Pillars of Wisdom" alussa esiintyvän runon omistuskirjoitus "S.A." on herättänyt spekulaatioita mahdollisen henkilön identiteetistä. Esimerkiksi Michael Korda pitää kirjassaan "Hero: The Life and Legend of Lawrence of Arabia" kontekstin perusteella itsestään selvänä, että lyhenne viittaa Dahoumiin.


title: Rita Atria

text: Rita Atria (1974–1992) oli todistaja suuressa mafiatutkimuksessa Sisiliassa. Hän teki itsemurhan vuonna 1992, viikko sen jälkeen kun mafia oli murhannut Paolo Borsellinon, jonka kanssa hän oli työskennellyt. Elokuvaohjaaja Marco Amenta on tehnyt tapauksesta dokumenttielokuvan "Diario di una siciliana ribelle" (2002) ja draamaelokuvan "Sisilialainen tyttö" ("La siciliana ribelle", 2008).


title: Carlito J. Cenzon

text: Carlito J. Cenzon CICM (s. 25. tammikuuta 1939 Baguio) on filippiiniläinen roomalaiskatolinen piispa. Hänet vihittiin papiksi 9. heinäkuuta 1965 ja nimitettiin Tabukin apostoliseksi vikaariksi sekä Scebatianan titulaaripiispaksi 6. heinäkuuta 1992. Piispaksi vihkiminen seurasi 25. marraskuuta. Pääkonsekraattorina toimi Gian Vincenzo Moreni, jota avustivat Diosdado Aenlle Talamayan ja Ernesto Antolin Salgado.


title: Carlito J. Cenzon

text: Cenzon sai 25. tammikuuta 2002 nimityksen Baguion apostoliseksi vikaariksi, ja Baguion tultua hiippakunnaksi hänet nimitettiin sen piispaksi 10. heinäkuuta 2004.


title: Gonzalo Ramiro del Castillo Crespo

text: Gonzalo Ramiro del Castillo Crespo (20. syyskuuta 1936 La Paz – 14. tammikuuta 2019) oli bolivialainen roomalaiskatolinen piispa. Hänet vihittiin paljasjalkaisten karmeliittojen papiksi 21. syyskuuta 1964 ja nimitettiin La Pazin arkkihiippakunnan vihkipiispaksi sekä Themisoniumin titulaaripiispaksi 3. marraskuuta 1983. Piispaksi vihkiminen seurasi 7. tammikuuta 1984. Pääkonsekraattorina toimi Jorge Manrique Hurtado, jota avustivat José Armando Gutiérrez Granier ja Adhemar Esquivel Kohenque.


title: Gonzalo Ramiro del Castillo Crespo

text: Del Castillo Crespo sai 14. huhtikuuta 2000 nimityksen Bolivian sotilaspiispaksi, jona hän toimi, kunnes jäi eläkkeelle 4. huhtikuuta 2012.


title: Jorge Manrique Hurtado

text: Jorge Manrique Hurtado (19. huhtikuuta 1911 La Paz – 15. heinäkuuta 1995) oli bolivialainen roomalaiskatolinen arkkipiispa. Hänet vihittiin papiksi La Paziin 23. syyskuuta 1939 ja nimitettiin sen vihkipiispaksi sekä Hadrumetumin titulaaripiispaksi 23. helmikuuta 1952. Piispaksi vihkiminen seurasi 4. toukokuuta. Pääkonsekraattorina toimi Sergio Pignedoli, jota avustivat Abel Isidoro Antezana y Rojas ja Berthold Bühl.


title: Jorge Manrique Hurtado

text: Manrique Hurtado sai 28. heinäkuuta 1956 nimityksen Oruron piispaksi ja 27. heinäkuuta 1967 La Pazin arkkipiispaksi. Hän osallistui Vatikaanin toiseen kirkolliskokoukseen. Hän jäi eläkkeelle 24. helmikuuta 1987.


title: Braulio Sáez Garcia

text: Braulio Sáez Garcia (s. 23. maaliskuuta 1942 Quintanaloranco) on Boliviassa toimiva espanjalainen roomalaiskatolinen piispa. Hänestä tuli paljasjalkainen karmeliitta 28. maaliskuuta 1966, ja hän sai pappisvihkimyksensä 25. maaliskuuta 1968. Hänet nimitettiin Oruron hiippakunnan vihkipiispaksi ja Tacapaen titulaaripiispaksi 18. helmikuuta 1987. Piispaksi konsekroinnin suoritti 13. toukokuuta Julio Terrazas Sandoval, jota avustivat Gonzalo Ramiro del Castillo Crespo ja Gonzalo López Marañon.


title: Braulio Sáez Garcia

text: Sáez Garcia sai 7. marraskuuta 1991 nimityksen Oruron piispaksi. Hän erosi tehtävistään 11. syyskuuta 2003, jolloin hänet nimitettiin Santa Cruz de la Sierran vihkipiispaksi ja Rhasuksen titulaaripiispaksi.


title: Oscar Omar Aparicio Céspedes

text: Oscar Omar Aparicio Céspedes (s. 26. syyskuuta 1959 La Paz) on bolivialainen roomalaiskatolinen piispa. Hänet vihittiin papiksi La Pazin arkkihiippakuntaan 29. marraskuuta 1987 ja nimitettiin sen vihkipiispaksi sekä Citiumin titulaaripiispaksi 29. toukokuuta 2002. Piispaksi vihkiminen seurasi 25. heinäkuuta. Pääkonsekraattorina toimi Edmundo Luis Flavio Abastoflor Montero, jota avustivat Ivo Scapolo ja Gonzalo Ramiro del Castillo Crespo.


title: Oscar Omar Aparicio Céspedes

text: Aparicio Céspedes sai 4. huhtikuuta 2012 nimityksen Bolivian sotilaspiispaksi.


title: Luis Mariano Montemayor

text: Luis Mariano Montemayor (s. 16. maaliskuuta 1956 Buenos Aires) on argentiinalainen roomalaiskatolinen arkkipiispa ja Pyhän istuimen diplomaatti. Hänet vihki papiksi Buenos Airesin arkkihiippakuntaan Juan Carlos Aramburu 15. marraskuuta 1985. Hänet nimitettiin Illicin titulaariarkkipiispaksi sekä apostoliseksi nuntiukseksi Senegaliin ja Kap Verdelle 19. kesäkuuta 2008. Lisäksi hän sai samalla nimityksen apostoliseksi delegaatiksi Mauritaniaan. Montemayorin konsekroi 6. elokuuta Dominique François Joseph Mamberti, jota avustivat Jorge Mario Bergoglio ja Eduardo Maria Taussig.


title: Luis Mariano Montemayor

text: Aiempien nimitystensä lisäksi Montemayor sai 17. syyskuuta 2008 vielä nimityksen nuntiukseksi Guinea-Bissauhun.


title: José Lampra Cà

text: José Lampra Cà (s. 5. tammikuuta 1964) on guinieabissaulainen roomalaiskatolinen piispa. Hänet vihki papiksi Bissaun hiippakuntaan Settimio Arturo Ferrazzetta 27. joulukuuta 1997. Hänet nimitettiin Bissaun vihkipiispaksi sekä Leptiminuksen titulaaripiispaksi 13. toukokuuta 2011, ja piispaksi vihkiminen seurasi 12. marraskuuta. Pääkonsekraattorina toimi José Câmnate na Bissign, jota avustivat Carlos Pedro Zilli ja Luis Mariano Montemayor.


title: Harmaaloistolepinkäinen

text: Harmaaloistolepinkäinen ("Chlorophoneus bocagei") on afrikanlepinkäisten heimoon kuuluva varpuslintu.


title: Harmaaloistolepinkäinen

text: Harmaaloistolepinkäistä tavataan Kamerunissa, Keski-Afrikan tasavallassa, Kongossa, Kongon demokraattisessa tasavallassa, Päiväntasaajan Guineassa, Gabonissa, Keniassa ja Ugandassa. Laji on luokiteltu elinvoimaiseksi.


title: Settimio Arturo Ferrazzetta

text: Settimio Arturo Ferrazzetta (8. joulukuuta 1924 Selva di Progno – 27. tammikuuta 1999) oli Guinea-Bissaussa toiminut italialainen roomalaiskatolinen piispa. Hänet vihittiin fransiskaanien papiksi 1. heinäkuuta 1951 ja nimitettiin Bissaun hiippakunnan johtoon 21. maaliskuuta 1977. Piispaksi vihkiminen seurasi 19. kesäkuuta. Pääkonsekraattorina toimi Luigi Barbarito, jota avustivat Augustin Sagna ja Pierre Sagna.


title: Settimio Arturo Ferrazzetta

text: Ferrazzetta kuoli 74-vuotiaana virassa.


title: Eduardo Larraín Córdovez

text: Eduardo Larraín Córdovez (7. toukokuuta 1890 San Bernardo – 20. lokakuuta 1970) oli chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 4. toukokuuta 1913 ja nimitettiin Rancaguan hiippakunnan johtoon 9. heinäkuuta 1938. Piispaksi vihkiminen seurasi 21. syyskuuta. Pääkonsekraattorina toimi Rafael Lira Infante, jota avustivat Alfredo Silva Santiago ja Manuel Larraín Errazuriz.


title: Eduardo Larraín Córdovez

text: Larraín Córdovez osallistui Vatikaanin toiseen kirkolliskokoukseen. Hän jäi eläkkeelle 2. helmikuuta 1970 ja sai samana päivänä nimityksen Vegesela in Numidian titulaaripiispaksi.


title: Peltosauramo

text: Peltosauramo ("Anthemis arvensis") on lähinnä Euroopasta tavattava, miedosti ryydintuoksuinen mykerökukkainen ruohokasvi. Se kasvaa yleensä 20–50 cm korkeaksi, ja koko kasvi on lyhyt- ja pehmeäkarvainen. Sen tyypillisimpiä kasvupaikkoja ovat pellot, heinänurmet ja kesannot.


title: Peltosauramo

text: Yksivuotinen peltosauramo kasvaa yleensä 20–50 cm korkeaksi. Koko kasvi on lyhyt- ja pehmeäkarvainen sekä tyvestä lähtien haarova. Lehdet ovat varressa kierteisesti. Lehtilapa on kapealiuskainen ja tavallisesti kaksi kertaa pariliuskainen. Liuskat ovat kapeita ja otakärkisiä. Isohkot kukkamykeröt ovat yksittäin haarojen kärjessä, ja ne ovat pitkäperäisiä ja noin 2–4 cm leveitä. Mykerön kehto on puolipallomainen. Useammassa rivissä olevat kehtosuomut ovat kapeita, kalvolaitaisia, pyöreäkärkisiä ja karvaisia. Kekomainen mykeröpohjus on kokonaan suomuinen. Pohjussuomut ovat suikeita, vähitellen odaksi kapenevia ja lähes ehytlaitaisia. Valkoisten, emikukkia olevien laitakukkien kielen leveys on 2,5–5 mm. Keltaiset kehräkukat ovat kaksineuvoisia ja torvimaisia. Suomessa peltosauramo kukkii kesä-syyskuussa. Pähkylä on liereä, ja siinä on tavallisesti 10 sileää harjua. Pähkylä on haiveneton.


title: Peltosauramo

text: Peltosauramo muistuttaa suuresti toista sauramolajia, haisusauramoa ("A. cotula"). Se on kuitenkin tätä karvaisempi ja lehtien liuskat ovat leveämpiä. Myös lajien kukat eroavat hieman toisistaan.


title: Peltosauramo

text: Peltosauramon levinneisyysalue kattaa koko Euroopan, mutta on satunnainen Irlannissa, Skotlannissa, Islannissa, Fennoskandian keski- ja pohjoisosissa ja Ukrainan itäosissa. Venäjällä lajia tavataan vain maan länsiosissa. Euroopan ulkopuolella peltosauramo on varsin satunnainen laji. Sitä tavataan paikoitellen Turkissa, Lähi-idässä, Koillis-Kiinassa, Pohjois-Afrikassa, Uudessa-Seelannissa ja Australiassa. Pohjois-Amerikassa se on tulokaslaji, jota tavataan mantereen itä- ja länsirannikoilta.


title: Peltosauramo

text: Suomessa peltosauramo on maan etelä- ja keskiosissa muinaistulokas, pohjoisempana uustulokas. Lajia on tavattu erityisesti Pori–Jyväskylä–Lappeenranta-linjan eteläpuolelta. Pohjoisempaa havainnot lajista ovat harvinaisempia, mutta sitä on tavattu aina Keski-Lapista saakka. Peltosauramo on Suomessa suuresti harvinaistunut. Suuri osa lajista tehdyistä havainnoista onkin 1900-luvun keskivaiheilta tai vanhempia.


title: Peltosauramo

text: Peltosauramolle tyypillisiä kasvupaikkoja ovat pellot, heinänurmet ja kesannot. Toisinaan sitä saattaa kasvaa myös ratapihoilla ja muilla joutomailla.


title: Jorge Herbas Balderrama

text: Jorge Herbas Balderrama (s. 1. kesäkuuta 1963 Mizque) on bolivialainen roomalaiskatolinen piispa. Hän liittyi fransiskaaneihin 3. helmikuuta 1986 ja sai pappisvihkimyksensä 27. joulukuuta 1990. Hänet nimitettiin Aiquilen alueprelatuurin koadjuuttoriprelaatiksi 29. joulukuuta 2006, ja piispaksi vihkiminen seurasi 24. maaliskuuta 2007. Pääkonsekraattorina toimi Julio Terrazas Sandoval, jota avustivat Ivo Scapolo ja Adalberto Arturo Rosat.


title: Jorge Herbas Balderrama

text: Herbas Balderramasta tuli 25. maaliskuuta 2009 Aiquilen prelaatti.


title: Adalberto Arturo Rosat

text: Adalberto Arturo Rosat (22. tammikuuta 1934 Cles – 31. tammikuuta 2015) oli Boliviassa toiminut italialainen roomalaiskatolinen piispa. Hän kuului fransiskaaneihin. Hänet vihittiin papiksi 13. heinäkuuta 1958 ja nimitettiin Aiquilen alueprelatuurin johtoon 22. marraskuuta 1986. Piispaksi vihkiminen seurasi 1. helmikuuta 1987. Pääkonsekraattorina toimi Santos Abril y Castelló, jota avustivat Gennaro Maria Prata Vuolo ja Jacinto Eccher.


title: Adalberto Arturo Rosat

text: Rosat jäi eläkkeelle 25. maaliskuuta 2009.


title: Francisco Focardi Mazzocchi

text: Francisco Focardi Mazzocchi (s. 9. helmikuuta 1949 Rignano sull'Arno) on Boliviassa toiminut italialainen roomalaiskatolinen piispa. Hän liittyi fransiskaaneihin 8. joulukuuta 1972 ja sai pappisvihkimyksensä 18. toukokuuta 1975. Hänet nimitettiin El Beni o Benin vihkipiispaksi sekä Cenculianan titulaaripiispaksi 6. kesäkuuta 2007, ja piispaksi vihkiminen seurasi 2. syyskuuta. Pääkonsekraattorina toimi Julio Terrazas Sandoval, jota avustivat Ivo Scapolo ja Julio María Elías Montoya.


title: Francisco Focardi Mazzocchi

text: Focardi Mazzocchi sai 15. heinäkuuta 2009 nimityksen Camirin apostoliseksi vikaariksi.


title: Uuno Raatikainen

text: Uuno Raatikainen (4. joulukuuta 1900 Viitasaari – 3. maaliskuuta 1999 Helsinki) oli suomalainen osuuskauppa- ja raittiusmies sekä SDP:n kansanedustaja vuosina 1936–1948. Hänet valittiin kansanedustajaksi Vaasan läänin itäisestä vaalipiiristä.


title: Uuno Raatikainen

text: Uuno Raatikaisen vanhemmat olivat mäkitupalainen Uuno Julius Raatikainen ja tämän vaimo Hilma o.s. Jämsén. Raatikainen kävi kaksi vuotta kansakoulua ja Työväen Akatemian kansankorkeakoulukurssin vuonna 1928. Hän oli ansiotyössä metsä- ja uittotöissä 12-vuotiaasta alkaen. Vuosina 1924–1926 hän oli metsätyönjohtajana ja vuodesta 1928 Viitasaaren osuuskaupan myymälänhoitajana, ensin Viitasaaren Löytänällä, sitten Pihtiputaalla. Eduskuntakautensa jälkeen Raatikainen oli ensin Kansan raittiusavun toiminnanjohtajana 1948–1950 ja sitten Sosiaali- ja terveysministeriössä kunnallisen raittiuslautakuntatyön tarkastajana eläkkeelle siirtymiseensä asti, vuoteen 1967. Vuosina 1971–1981 Uuno Raatikainen oli Eläkkeensaajien keskusliiton puheenjohtajana. Hänellä oli runsaasti luottamustehtäviä raittiusjärjestöissä. Raatikainen oli Viitasaaren kunnanvaltuuston jäsen 1924–1931, sen puheenjohtaja 1929–1931, ja Pihtiputaan kunnanvaltuuston jäsen 1934–1936 ja 1952–1955.


title: Uuno Raatikainen

text: Uuno Raatikainen oli vuodesta 1931 naimisissa Saima Kumpulaisen (1907–1981) kanssa. Heidän poikansa Mikko Raatikainen (1932–1995) oli Jyväskylän yliopiston biologian professori.


title: Julio María Elías Montoya

text: Julio María Elías Montoya (s. 7. helmikuuta 1945 Medina del Pomar) on Boliviassa toimiva espanjalainen roomalaiskatolinen piispa. Hän liittyi fransiskaaneihin 1. syyskuuta 1960 ja sai pappisvihkimyksensä 14. heinäkuuta 1968. Hänet nimitettiin El Beni o Benin apostoliseksi vikaariksi sekä Cumaen titulaaripiispaksi 17. marraskuuta 1986, ja piispaksi vihkiminen seurasi 25. maaliskuuta 1987. Pääkonsekraattorina toimi Santos Abril y Castelló, jota avustivat Carlos Anasagasti Zulueta ja Manuel Eguiguren Galarraga.


title: Carlos Pedro Zilli

text: Carlos Pedro Zilli PIME (s. 7. lokakuuta 1954 Santa Cruz do Rio Pardo) on brasilialainen roomalaiskatolinen piispa. Hänet vihittiin papiksi 5. tammikuuta 1985. Hänet nimitettiin Bafatán hiippakunnan johtajaksi Guinea-Bissauhun 13. maaliskuuta 2001, ja piispaksi vihkiminen seurasi 30. kesäkuuta. Pääkonsekraattorina toimi Albano Bortoletto Cavallin, jota avustivat José Câmnate na Bissign ja Giuliano Frigeni.


title: Giuliano Frigeni

text: Giuliano Frigeni PIME (s. 1. heinäkuuta 1947 Bergamo) on Brasiliassa toimiva italialainen roomalaiskatolinen piispa. Hänet vihittiin papiksi 10. toukokuuta 1975 ja nimitettiin Parintinsin hiippakunnan johtoon 20. tammikuuta 1999. Piispaksi vihkiminen seurasi 19. maaliskuuta. Pääkonsekraattorina toimi Alfio Rapisarda, jota avustivat Luiz Soares Vieira ja Filippo Santoro.


title: Kyyneleet (Cheekin kappale)

text: "Kyyneleet" on rap-artisti Cheekin viides single hänen seitsemänneltä studioalbumiltaan "Sokka irti". Kappaleella vierailee Sami Saari, ja sen tuotannosta vastaa DJ RZY. Kappaleen musiikkivideo julkaistiin YouTubessa 15. helmikuuta 2013, ja se on kuvattu Lahdessa ja Dubaissa. Videon on ohjannut Petri Lahtinen. Kappaleen kertosäe on lainattu Sami Saaren kappaleesta "Onnen kyyneleet".


title: Richard Simmons

text: Milton Teagle "Richard" Simmons (s. 12. heinäkuuta 1948) on yhdysvaltalainen fitness-persoona ja näyttelijä. Simmons edistää painonpudotusohjelmia, näkyvästi hänen "Sweatin' to the Oldies" aerobic-videoiden kautta. Hän on myös kirjoittanut useita kirjoja aiheesta. Hänet tunnetaan eksentrisestä, seurallisesta ja usein prameasta persoonallisuudestaan. Häntä on parodioitu usein ja on myös tuttu talk show-vieras.


title: Kyyneleet

text: Kyyneleet tarkoittaa seuraavia asioita:


title: Opus Eponymous

text: Opus Eponymous on ruotsalaisen metalliyhtye Ghostin debyyttialbumi, joka julkaistiin 18. lokakuuta 2010. Se julkaistiin Pohjois-Amerikassa 18. tammikuuta 2011 ja Japanissa 6. huhtikuuta 2011.


title: Opus Eponymous

text: Albumin kappaleet kirjoitettiin jo vuosina 2007–2008. Tuohon aikaan yhtyeestä tuli myös teatterillisen saatanallinen.


title: Karvosen kaava

text:
Karvosen kaava on kaava, jonka avulla voidaan laskea tavoitesyke lyönteinä minuutissa fyysistä harjoittelua varten silloin kun tavoitesyke tunnetaan prosentteina sykereservistä. Karvosen kaava voidaan esittää seuraavasti :
formula_1
formula_2
formula_3formula_4 = Tavoiteltu prosentuaalinen sykereservin käyttö
Kaavassa maksimisyke voidaan arvioida vähentämällä 220:stä ikä. Sykereservi lasketaan vähentämällä laskennallisesta maksimisykkeestä leposyke. Jos esimerkiksi henkilön ikä on 19 vuotta, tällöin kaavan mukaan arvioitu maksimisyke on 201 lyöntiä minuutissa. Jos henkilön leposyke on 50 lyöntiä minuutissa ja tavoiteltu syketaso on 70 % sykereservistä, saadaan harjoituksen tavoitesyke laskettua seuraavasti:


Karvosen kaava


title: Quentin Crisp

text: Quentin Crisp (syntyjään Denis Charles Pratt; 25. joulukuuta 1908 – 21. marraskuuta 1999) oli englantilainen kirjailija ja homo-ikoni.


title: Quentin Crisp

text: Crisp syntyi vanhempiensa neljäntenä lapsena. Hän vaihtoi nimensä kaksikymmenvuotiaana. Lähdettyään kotoaan hän joutui hyökkäysten kohteeksi homoseksuaalisuutensa takia. Crisp toimi jonkin aikaa rattopoikana. Kun toinen maailmansota syttyi, Crisp halusi armeijaan, mutta hänet hylättiin seksuaalisen suuntautumisen takia.


title: Quentin Crisp

text: Vuonna 1968 Qrisp kirjoitti omaelämäkertansa "Palveluksessanne: Alaston virkamies". Siitä tehtiin myöhemmin televisioelokuva, jossa Qrispiä esitti John Hurt. Qrisp esiintyi myös televisiossa, teatterissa ja elokuvissa.


title: Casimiro Morcillo González

text: Casimiro Morcillo González (26. tammikuuta 1904 Soto del Real – 30. toukokuuta 1971) oli espanjalainen roomalaiskatolinen arkkipiispa. Hänet vihittiin papiksi 18. joulukuuta 1926 ja nimitettiin Madridin vihkipiispaksi sekä Agathopoliin titulaaripiispaksi 25. tammikuuta 1943. Piispaksi vihkiminen seurasi 9. toukokuuta. Pääkonsekraattorina toimi Leopoldo Eijo y Garay, jota avustivat Félix Bilbao y Ugarriza ja Benjamín de Arriba y Castro.


title: Casimiro Morcillo González

text: Morcillo González sai 13. toukokuuta 1950 nimityksen Bilbaon piispaksi. 21. syyskuuta 1955 hänet nimitettiin Zaragozan ja 27. maaliskuuta 1964 Madridin arkkipiispaksi, jona hän toimi loppuikänsä. Hän osallistui Vatikaanin toiseen kirkolliskokoukseen.


title: Wilhelm Cuno

text: Wilhelm Carl Josef Cuno (2. heinäkuuta 1876 Suhl – 3. tammikuuta 1933 Aumühle) oli saksalainen talousasiantuntija, yritysjohtaja ja poliitikko, joka toimi Saksan valtakunnankanslerina vuosina 1922–1923.


title: Wilhelm Cuno

text: Cuno nimitettiin vuonna 1907 virkamieheksi Saksan valtiovarainministeriöön ja hän toimi maan hallituksen neuvonantajana lakiesitysten laatimisessa ja antamisessa valtiopäivien käsiteltäväksi. Ensimmäisen maailmansodan alkuvuosina hän johti viljantuotantoa valvonutta valtion virastoa, kunnes siirtyi heinäkuussa 1916 elintarvikeministeriöön. Sen jälkeen hän toimi valtiovarainministeriön pääneuvonantajana sotatalouteen liittyneissä asioissa. Cuno toimi Saksan hallituksen talousasiantuntijana myös aselepo- ja rauhanneuvotteluissa. Hän siirtyi joulukuussa 1918 Saksan suurimman laivayhtiön Hapagin toimitusjohtajaksi itsemurhan tehneen Albert Ballinin seuraajana. Toimitusjohtajana Cuno puolusti usein epävirallisesti Saksan ulkopoliittisia intressejä.


title: Wilhelm Cuno

text: Cuno kieltäytyi useasti ministerintehtävistä, mutta suostui marraskuussa 1922 ryhtymään kansleriksi. Hän sai tällöin liike-elämän ja teollisuuden vahvan tuen. Hänen hallituksensa ei onnistunut kuitenkaan hillitsemään voimakasta inflaatiota eikä saanut neuvoteltua tarvittuja helpotuksia Saksan maksettavaksi määrättyihin sotakorvauksiin. Kun Saksa ei kyennyt maksamaan korvauksia ajallaan, Ranska ja Belgia miehittivät Ruhrin alueen tammikuussa 1923. Cunon hallitus pyrki vastustamaan miehitystä passiivisella vastarinnalla. Maan talous ei kuitenkaan kestänyt tästä syntynyttä verorasitusta. Sosiaalidemokraatit onnistuivat aikaansaamaan epäluottamuslauseen Cunon hallitukselle elokuussa 1923, minkä jälkeen hän joutui eroamaan. Cuno palasi tämän jälkeen Hapagin johtokuntaan, jonka puheenjohtajaksi hänet valittiin vuonna 1926.


title: Hei Scully

text: Hei Scully on Kuningas Pähkinän ja Setä Tamun joulukuussa 2012 julkaistu single. Kappaleen on tuottanut Setä Tamu, ja sen musiikkivideo julkaistiin 20. joulukuuta 2012.


title: Hei Scully

text: Sci-fi-aiheisen kappaleen sanat kertovat seksuaalisesta mieltymyksestä Salaiset kansiot -sarjan hahmoon Dana Scullyyn. Kappaleen musiikkivideo sisältää viittauksia myös muun muassa Tähtien sotaan ja E.T.:hen.


title: Blut und Eisen

text: Blut und Eisen (saksaa, 'veri ja rauta') on käsite, jolla viitataan koviin voimakeinoihin turvautuvaan, hyvin määrätietoiseen politiikkaan. Sanoja käytti Bismarck Preussin valtiopäivien raha-asiain valiokunnassa 30. syyskuuta 1862. Sanonta on kuitenkin esiintynyt jo Quintilianuksella.


title: Antti Ekholm

text: Anders (Antti) Kaarle Ekholm (3. lokakuuta 1918 – 29. marraskuuta 1996) oli suomalainen hammaslääkäri ja professori. Ekholm oli Turun yliopiston hammaskirurgian professori 1962–1971 ja Helsingin yliopiston hammas- ja suurkirurgian dosentti 1974–1983.


title: Kurt Ekholm

text: Kurt Wilhelm Ekholm (14. helmikuuta 1907 Helsinki – 16. helmikuuta 1975 Göteborg) oli suomalaissyntyinen, sittemmin Ruotsissa vaikuttanut keramiikkataiteilija. Hän oli Arabian posliinitehtaan taiteellinen johtaja 1932–1948, Göteborgin taideteollisuuskoulun opettaja 1948–1962 ja koulun rehtori 1950–1966. Hänen kivitavaraa materiaalinaan käyttänyt tuotantonsa oli muodoltaan yksinkertaista.


title: Seksikkäin jäbä

text: "Seksikkäin jäbä" on rap-yhtye Teflon Brothersin loppuvuodesta 2012 julkaistu single yhtyeen kolmannelta studioalbumilta "Valkoisten dyynien ratsastajat". Kappaleella vierailevat Stig ja Meiju Suvas, ja se sisältää samplen Meiju Suvaksen kappaleesta "Pidä musta kiinni". Kappaleen musiikkivideo julkaistiin YouTubessa 31. joulukuuta 2012. Kappaleesta julkaistiin rock-henkisempi versio ja musiikkivideo huhtikuussa 2013 nimellä "Seksikkäin jäbä (Mötley RMX) Xcovered".


title: Oliver Kohlenberg

text: Oliver Kohlenberg (s. 24. tammikuuta 1957 Aachen) on Suomessa asuva saksalaissyntyinen säveltäjä.


title: Oliver Kohlenberg

text: Kohlenberg opiskeli pianonsoittoa Wallydore Eschenbachin johdolla, musiikin teoriaa Kölnissä Hermann Schröderin johdolla, sävellystä Hampurissa 1975–1977 opettajinaan Diether de la Motte ja György Ligeti sekä Helsingissä 1977–1978 ja 1980–1981 Einojuhani Rautavaaran johdolla. Vuosina 1978–1980 Kohlenberg opiskeli sävellystä Freiburgissa ja Baselissa Klaus Huberin johdolla. Kohlenberg on opettanut vuodesta 1981 Kainuun musiikkiopistossa ja sittemmin myös Oulun konservatoriossa, kunnes vuonna 2002 siirtyi asumaan Lahteen ja opettamaan Pirkanmaan ja Lahden ammattikorkeakouluissa.


title: Oliver Kohlenberg

text: Kohlenbergin sävellystuotanto sisältää neljä sinfoniaa, useita oopperoita, konserttoja, runsaasti kamari- ja soolosoitinteoksia sekä vokaalimusiikkia. Hänen tyylinsä rakentuu ekspressiivisille ratkaisuille ja paksuille sointikentille ja vaatii usein laajaa esittäjistöä. Hänen musiikkinsa etenee vapaapulsatiivisesti tai muuten improvisatorisesti, mutta myös perinteisin keinoin.


title: Lauantaitanssit

text: Lauantaitanssit on Mainostelevision vuosina 1970–1985 esitetty musiikkiohjelma. Studiossa kuvattu Lauantaitanssit käsitti vaihtuvien artistien musiikkiesityksiä sekä yleisönä olleita tanssijoita, jotka olivat niin sanotusti tavallisia ihmisiä. Lauantain alkuillassa esitetty ohjelma oli yksi Suomen kaikkien aikojen suosituimpia televisio-ohjelmia, jota seurasi parhaimmillaan jopa 1,5–2 miljoonaa katsojaa.


title: Lauantaitanssit

text: Lauantaitanssien pitkäaikaisin ja tunnetuin juontaja oli Heikki Hietamies, joka juonsi vuosina 1976–1985. Juontajana toimi myös Kaj Lind. Lisäksi ohjelmassa oli tärkeä rooli tanssinopettajana toimineella Åke Blomqvistilla.


title: Lauantaitanssit

text: Lauantaitanssit-ohjelman yllättävä lopettaminen vuonna 1985 herätti aikanaan suurta hämmästystä. MTV:n silloisen viihdepäällikön Päiviö Pyysalon mukaan MTV:n johdon päätös asiasta oli yksimielinen, koska ohjelman katsojaluvut olivat laskeneet ja mainostajilta oli tullut kritiikkiä "vääränlaisista" katsojista. TV2 alkoi heti tämän jälkeen tuottaa omia tanssiohjelmiaan, ja Heikki Hietamies toteaa muistelmissaan sarkastisesti, että "MTV antoi puolitoista miljoonaa katsojaa pois eikä saanut vaihdossa mitään" ja että "edes Jukka Kajava ei kehunut MTV:n suurta kulttuuritekoa".


title: Lauantaitanssit

text: MTV:n arkistossa on jäljellä 1970-luvun ohjelmista yksi tai kaksi jaksoa ja 1980-luvun ohjelmista muutamia jaksoja.


title: Steven Adams

text: Steven Adams (s. 28. heinäkuuta 1993 Rotorua) on uusiseelantilainen koripalloilija, joka edustaa NBA:ssa pelaavaa Oklahoma City Thunderia.


title: Steven Adams

text: Pittsburghin yliopistoa vuosina 2012–2013 edustanut Adams varattiin 12:ntena . Hän on ensimmäinen ensimmäisellä kierroksella NBA:han varattu uusiseelantilaispelaaja. Varauksen teki Oklahoma City Thunder, jota Adams nykyisin edustaa.


title: Steven Adams

text: Adamsin isosisko Valerie Adams on kuulantyönnön moninkertainen olympiavoittaja ja maailmanmestari.


title: Crescente Errázuriz

text: Crescente Errázuriz Valdivieso (28. marraskuuta 1839 Santiago de Chile – 5. kesäkuuta 1931) oli chileläinen roomalaiskatolinen arkkipiispa. Hän kuului dominikaaneihin.


title: Crescente Errázuriz

text: Errázuriz Valdivieso sai pappisvihkimyksensä 18. joulukuuta 1863. Hänet nimitettiin 30. joulukuuta 1918 Santiago de Chilen arkkihiippakunnan johtoon. Piispaksi vihkiminen seurasi 12. tammikuuta 1919. Pääkonsekraattorina toimi Miguel Claro Vásquez, jota avustivat Eduardo Gimpert Paut ja Reinaldo Muñoz Olave. Errázuriz Valdivieso asetettiin virkaansa 29. tammikuuta. Hän kuoli 91-vuotiaana virassa.


title: Kuuluuks

text: "Kuuluuks" on rap-artisti Junon toinen single hänen neljänneltä studioalbumiltaan "050187". Se julkaistiin YouTubessa 8. helmikuuta 2013. Kappaleella vierailevat laulaja Janna Hurmerinta ja rap-artisti Gracias, ja sen on tuottanut Sakke Aalto. "Kuuluuks" nousi Suomen virallisen singlelistan toiselle ja latauslistan 17. sijalle.


title: Tomislav Koljatic Maroevic

text: Tomislav Koljatic Maroevic (s. 19. syyskuuta 1955 Santiago de Chile) on chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 14. elokuuta 1987 ja nimitettiin Concepciónin (Santissima Concezionen) arkkihiippakunnan vihkipiispaksi sekä Bencennan titulaaripiispaksi 27. marraskuuta 1997. Piispaksi vihkiminen seurasi 6. tammikuuta 1998. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.


title: Tomislav Koljatic Maroevic

text: Koljatic Maroevic sai 17. tammikuuta 2003 nimityksen Linaresin piispaksi, jonka virkaan hänet asetettiin 15. maaliskuuta.


title: Navarranajokoira

text: Navarranajokoira (bask. "Nafar haize txakurra", esp. "Sabueso navarro") eli pyreneittenajokoira ("Piriniar haize txakurra") tai baskienjäniskoira ("Euskal erbi txakurra") on espanjalainen koirarotu. Vaikka sitä tavataan vielä nykyisin kotiseudullaan, on se lähes sukupuuton partaalla: jäljellä on kokonaisuudessaan enää alle 5 urosta ja alle 100 narttua, joista lähes kaikki Navarrassa.


title: Navarranajokoira

text: Navarranajokoira on erittäin kevytrakenteinen eikä kovin kookas, ja se muistuttaa jonkin verran sabueso españolia. Sen keskipitkät raajat ovat hoikat ja lihakset hyvin kehittyneet, mikä tekee koirasta nopean ja ketterän juoksijan. Karvapeite on syvän punainen tai kanelinruskea valkoisin merkein, punaisen/kanelinruskean värisävyn ollessa kutakuinkin samankaltainen kuin lyhytkarvaisella ibizanpodencolla. Säkäkorkeutta ja painoa ei ole tarkkaan määritetty, koska ne molemmat vaihtelevat eri yksilöiden välillä suuresti.


title: Navarranajokoira

text: Navarranajokoira on kotoisin Pohjois-Espanjan baskialueilta, lähinnä Navarrasta ja Pyreneiltä. Se jalostettiin pääasiassa jäniksen metsästykseen, ja aiemmin se oli levinnyt lähes koko maahan. Baskin kielinen nimitys "erbi txakurra" tarkoittaa sananmukaisesti "jäniskoiraa". "Registro de Raza Canina" on rekisteröinyt osan nykyisin jäljellä olevasta kannasta, jotta tallennetut sukukirjat auttaisivat rodun tilanteen seuraamiseen ja mahdolliseen laajemman tason rekisteröintiin.


title: Manuel Vicuña Larraín

text: Manuel Vicuña Larraín (20. huhtikuuta 1778 Santiago de Chile – 3. toukokuuta 1843) oli chileläinen roomalaiskatolinen arkkipiispa. Hänet vihittiin papiksi Santiago de Chilen hiippakuntaan vuonna 1803. Hänet nimitettiin Ceramuksen titulaaripiispaksi 15. joulukuuta ja Santiago de Chilen vihkipiispaksi 22. joulukuuta 1828. Hänet konsekroi piispaksi 21. maaliskuuta 1830 José Ignacio Cienfuegos Arteaga.


title: Manuel Vicuña Larraín

text: Vicuña Larraín sai 2. heinäkuuta 1832 nimityksen Santiago de Chilen piispaksi ja 21. toukokuuta 1840 sen ensimmäiseksi arkkipiispaksi, jonka virkaan hänet asetettiin 21. maaliskuuta 1841. Hän kuoli 65-vuotiaana virassa.


title: Charles Boycott

text: Charles Cunningham Boycott (12. maaliskuuta 1832 Burgh St. Peter, Norfolk – 19. kesäkuuta 1897 Flixton, Suffolk) oli Irlannissa vaikuttanut englantilainen tilanhoitaja, joka joutui vuonna 1880 maanvuokraajien etuja puolustaneen Irlannin maaliiton näyttävän häirintäkampanjan kohteeksi, koska hän ei suostunut alentamaan vuokria. Hänen sukunimestään tulee sana boikotti.


title: Charles Boycott

text: Boycott oli alkujaan Ison-Britannian armeijan kapteeni. Jätettyään sotilaspalveluksen hänestä tuli vuonna 1873 Ernen jaarlin maiden tilanhoitaja Irlannin Mayossa. Hän omisti myös itse maata. Kun vuoden 1879 epäonnistunut sato näytti johtavan nälänhätään Irlannissa, maaliitto vaati alentamaan maanvuokraajien vuokria 25 prosentilla. Boycott suostui kuitenkin vain 10 prosentin alennukseen, jota pidettiin riittämättömänä. Syyskuussa 1880 maaliiton johtohahmo Charles Parnell piti puheen, jossa hän vaati käynnistettäväksi painostustoimet niitä maanomistajia ja tilanhoitajia vastaan, jotka eivät suostuneet vaadittuihin vuokranalennuksiin: väkivaltaa ei saanut käyttää, mutta kaikki yhteydenpito kyseisiin henkilöihin piti katkaista. Kun Boycott oli samoihin aikoihin yrittänyt toteuttaa häätömääräyksiä vuokransa maksamatta jättäneille alustalaisille, hänet valittiin uuden kampanjan ensimmäiseksi kohteeksi. Maaliitto kielsi ketään työskentelemästä Boycottille tai olemaan tekemisissä hänen kanssaan, hänen tilalleen ei saanut myydä elintarvikkeita jne. Pelastaakseen satonsa Boycott joutui järjestämään marraskuussa 1880 Ulsterista 50 oranialaista työmiestä sadonkorjuutöihin ja 900 sotilasta suojelemaan heitä. Saatuaan tarpeekseen Boycott päätti lopulta lähteä Mayosta. Kun hän ei saanut Dublinistakaan hotellihuonetta, hän matkusti Yhdysvaltoihin.


title: Charles Boycott

text: Maanvuokraajien olot Irlannissa helpottuivat William Gladstonen hallituksen säädettyä vuonna 1881 Land Act -lain, joka pyrki takaamaan kohtuulliset vuokrat. Boycott palasi Mayoon vuonna 1881, jossa kampanjaa häntä vastaan jatkettiin vielä jonkin aikaa, mutta pikkuhiljaa olot normalisoituivat. Hän toimi Ernen jaarlin tilanhoitajana vuoteen 1886, jolloin sai uuden tilanhoitajanpaikan Englannin Suffolkista.


title: Charles Boycott

text: Charles Boycottin nimestä johdettua verbiä "boycott" ’boikotoida’ alettiin ilmeisesti käyttää englannin kielessä jo vuoden 1880 lopussa esimerkiksi lehtikirjoittelussa. Sana levisi vähitellen laajempaan käyttöön ja muihin asiayhteyksiin.


title: Gino Malvestio

text: Gino Malvestio PIME (14. tammikuuta 1938 Moale – 7. syyskuuta 1997) oli Brasiliassa toiminut italialainen roomalaiskatolinen piispa. Hänet vihittiin papiksi 26. kesäkuuta 1965 ja nimitettiin Parintinsin hiippakunnan johtoon 9. maaliskuuta 1994. Piispaksi vihkiminen seurasi 14. toukokuuta. Pääkonsekraattorina toimi Alfio Rapisarda, jota avustivat Luiz Soares Vieira ja Giovanni Risatti.


title: Gino Malvestio

text: Malvestio kuoli 59-vuotiaana virassa.


title: Almedalsveckan

text: Almedalsveckan on vuosittain Ruotsissa Visbyn kaupungissa järjestettävä poliittinen ja yhteiskunnallinen keskustelutapahtuma. Sen perinteinen ajankohta on ollut heinäkuun alku. Vuodesta 2009 lähtien Almedalsveckan on pidetty viikolla 27. Tapahtuma on toiminut esikuvana Porissa vuonna 2006 ensimmäistä kertaa järjestetylle Suomi-areenalle.


title: Almedalsveckan

text: Almedalsveckan sai alkunsa vuonna 1968 silloisen opetusministerin Olof Palmen Visbyssä sijaitsevassa Almedalin puistossa pitämästä puheesta. Muiden puolueiden puheenjohtajat osallistuivat alun perin sosiaalidemokraattien järjestämään keskustelutapahtumaan ensimmäistä kertaa 1981. Vuosien kuluessa Almedalsveckanista on kasvanut viikon mittainen keskustelufoorumi, jossa on keskustelijoiden lisäksi tuhansia vierailijoita sekä useita satoja median edustajia. Suurimpien puolueiden puheenjohtajat saavat kukin pitää tapahtumassa yhden puheen. Eri päivinä pidettävissä puheissä kuullaan usein merkittäviä poliittisia linjauksia. Poliitikkojen lisäksi Almedalsveckaniin osallistuu runsaasti eri kansalaisjärjestöjen edustajia sekä eri alojen lobbareita. Vuonna 2012 tapahtuma käsitti lähes 1 500 keskustelutilaisuutta, joihin osallistui yli 17 000 politiikan sekä muiden yhteiskunnallisten alojen aktiivia.


title: Juan Ignacio González Eyzaguirre

text: Juan Ignacio González Eyzaguirre (12. heinäkuuta 1844 Santiago de Chile – 9. kesäkuuta 1918) oli chileläinen roomalaiskatolinen arkkipiispa. Hänet vihittiin papiksi Santiago de Chilen arkkihiippakuntaan 21. syyskuuta 1867 ja nimitettiin Flaviaksen titulaaripiispaksi 18. huhtikuuta 1907. Piispaksi vihkiminen seurasi 17. marraskuuta. Pääkonsekraattorina toimi Mariano Santiago Casanova y Casanova, jota avusti Luis Enrique Izquierdo Vargas.


title: Juan Ignacio González Eyzaguirre

text: González Eyzaguirre sai 8. elokuuta 1908 nimityksen Santiago de Chilen arkkipiispaksi, jonka virkaan hänet asetettiin 22. marraskuuta. Hän kuoli 73-vuotiaana virassa.


title: Alexander Rueb

text: Alexander Rueb (27. joulukuuta 1882 Haag – 2. helmikuuta 1959 Haag) oli hollantilainen lakimies, diplomaatti, šakinpelaaja ja šakkijärjestöissä merkittävän uran luonut organisaattori. Rueb toimi kansainvälisen šakkiliitto FIDE:n ensimmäisenä puheenjohtajana 1924–1949.


title: Alexander Rueb

text: Alexander Rueb oli šakinpelaajana kohtalainen amatööripelaaja. Hänen merkittävin saavutuksensa oli voitto tulevasta maailmanmestari Max Euwesta 1922. Euwe oli tuolloin vasta uransa alussa, eikä ollut vahvuudeltaan kuin korkeintaan hyvää kansallista tasoa. Hänen huippuvuotensa olivatkin vasta 1930-luvulla. Rueb osallistui Pariisin epävirallisiin šakkiolympialaisiin 1924. Kuuden pelaajan alkuryhmässä hän jäi kuitenkin ryhmän viimeiseksi tuloksella 1,5/5 (1 voitto, 1 tasapeli ja 3 tappiota). Loppukilpailu pelattiin kahdessa ryhmässä: finaaliryhmä ja sijoitusryhmä. Finaaliryhmässä pelasivat alkukilpailun ryhmävoittajat. Kaikki muut joutuivat vajaakierroskilpailuna pelattuun sijoitusryhmään. Rueb pelasi sijoitusryhmässä, mutta ei menestynyt. Hänen sijoituksensa oli 46 pelaajan joukossa vasta 39. tuloksella 2 voittoa, 2 tasapeliä ja 4 tappiota eli yhteensä 3/8. Hänen kokonaistulokseksensa kisoissa oli siis 4,5/13.


title: Alexander Rueb

text: Pariisin kisojen yhteydessä perustettiin maailman šakkiliitto FIDE ja Rueb kuului sen perustajiin. Hänet valittiin järjestön ensimmäiseksi presidentiksi eli puheenjohtajaksi. Sen ohella hän toimi Hollannin kansallisen šakkiliiton puheenjohtajana 1923–1928. Ruebilla oli asemassaan hyötyä diplomaattitaustastaan tulevina vuosina, kun järjestö ratkoi monia vaikeita ongelmia. Alkuvuosina FIDE:n asema oli vielä heikko. Ruebin johdolla järjestölle kuitenkin luotiin toimivat rakenteet ja säännöt. Šakin maailmanmestari saattoi vielä ennen toista maailmansotaa itsenäisesti päättää ehdoista, joilla hän suostui puolustamaan arvonimeään. Menetettyään maailmanmestaruutensa Aleksandr Alehinille kuubalainen José Raúl Capablanca yritti vedota kansainväliseen šakkiliittoon maailmanmestaruusottelun sääntöjen muuttamiseksi. Hän lähetti helmikuussa 1928 FIDE:n puheenjohtaja Ruebille kirjeen, jossa esitti muutoksia sääntöihin. FIDE:llä ei ollut kuitenkaan valtaa toimia muussa roolissa kuin enintään välittäjänä neuvotteluissa. Siksi yritys ei onnistunut. Haagissa 1928 pidetyssä kokouksessa FIDE päätyikin suosittelemaan MM-ottelun järjestämistä siihen aikaan voimassa olleiden niin sanottujen Lontoon sääntöjen mukaan. Tilanne maailmanmestaruuden suhteen muuttui vuonna 1946, kun Alehin kuoli ja maailmanmestaruus jäi avoimeksi. Tuolloin FIDE loi Ruebin johdolla säännöt, joiden perusteella maailmanmestaruuskilpailu organisoitiin. Maailmanmestaruusturnaus pelattiin lopulta kaksivaiheisena Haagissa ja Moskovassa 1948. Rueb luopui FIDE:n puheenjohtajuudesta 1949 ja hänen seuraajakseen valittiin ruotsalainen Folke Rogard.


title: Alexander Rueb

text: Rueb harrasti pelaamisen ja järjestötoiminnan ohella myös tehtäväšakkia. Pääasiallisesti hän oli erikoistunut lopputehtäviin, joiden alalla hänellä oli syvällinen tietämys. Hän kirjoitti lopputehtävätaidetta käsittelevän viisiosaisen teoksen "De Schaakstudie" vuosina 1949-1955. Samanaikaisesti hän julkaisi myös toisen viisiosaisen lopputehtäviä esittelevän teoksen "Bronnen van de Schaakstudie". Nämä teossarjat käsittelevät lopputehtäviä ja niiden historiaa. Teoksiaan varten Rueb loi oman lopputehtävien luokittelujärjestelmän. Hänen tehtäväšakillista asiantuntemustaan hyödynnettiin myös laadintakilpailuissa, joissa Rueb toimi tuomarina. Tunnustuksena tuomaritoiminnasta hänelle myönnettiin kansainvälisen tehtävätuomarin arvonimi 1951.


title: Alexander Rueb

text: Rueb toimi useita vuosia erään Hollannin vanhimman šakkiseuran, haagilaisen Hague DD:n (Hague Discendo Discimus) puheenjohtajana. Hän hankki kerholle toimitilaksi rakennuksen, joka tunnettiin nimellä NSG (Nationaal SchaakGebouw, =kansallinen šakkirakennus). Elämänsä aikana Alexander Rueb keräsi huomattavan kokoelman šakkikirjallisuutta. Ruebin kuoleman jälkeen kirjakokoelma jäi hänen nimeään kantavan säätiöön hallintaan. Nykyään kokoelma on Amsterdamin yliopiston kirjastossa.


title: Jack Laviolette

text: Jean-Baptiste "Jack" Laviolette (27. elokuuta 1879 - 9. tammikuuta 1960) oli kanadalainen jääkiekkoilija. Laviolette pelasi yhdeksän kautta ammattilaisena Montreal Canadiensissa ja oli niin seuran ensimmäinen kapteeni, valmentaja kuin General Managerkin.


title: Jack Laviolette

text: Laviolette oli lajin ensimmäisiä ranskankielisiä tähtiä. Hän syntyi Bellevillessä Ontariossa, mutta varttui Valleyfieldissä Quebecissä. Puolustajaksi hän oli hämmästyttävä hyvä maalintekijä, mutta pysyvän jäljen kiekkohistoriaan Laviolette jätti Canadiensin kiekko-organisaation keskeisenä perustajana.


title: Jack Laviolette

text: National Hockey Associationia (NHA) muodostettaessa joulukuussa 1909, , omistaja Ambrose O'Brien pyysi Laviolettea kokoeamaan joukkueen ranskankielisistä pelaajista nimen "Les Canadiens" alle Montrealissa. 7 vuotta myöhemmin sarjan korvasi NHL. Laviolette kokosikin pelaajiston jossa olivat esimerkiksi tulevat Hockey Hall of Famen jäsenet Newsy Lalonde, Didier Pitre ja Georges Vezina. Jack Laviolette laski perustan ammattilaisjääkiekon menestyneimmälle seuralle.


title: Florencio Eduardo Fontecilla Sánchez

text: Florencio Eduardo Fontecilla Sánchez (22. helmikuuta 1854 Santiago de Chile – 3. maaliskuuta 1909) oli chileläinen roomalaiskatolinen piispa. Hänet vihittiin Santiago de Chilen arkkihiippakuntaan diakoniksi 11. kesäkuuta 1877 ja papiksi 22. syyskuuta 1877. Hänet nimitettiin 26. kesäkuuta 1890 La Serenan hiippakunnan johtoon, ja piispaksi vihkiminen seurasi 8. syyskuuta. Pääkonsekraattorina toimi Mariano Santiago Casanova y Casanova, jota avustivat José Manuel Orrego Pizarro ja Joaquín Larraín Gandarillas.


title: Florencio Eduardo Fontecilla Sánchez

text: Fontecilla Sánchez kuoli 55-vuotiaana virassa.


title: Adolfo Rodríguez Vidal

text: Adolfo Rodríguez Vidal (20. heinäkuuta 1920 Tarragona – 8. marraskuuta 2003) oli Chilessä toiminut espanjalainen roomalaiskatolinen piispa. Hän kuului Opus Deihin. Hänet vihki papiksi Leopoldo Eijo y Garay 25. huhtikuuta 1948, ja hänet nimitettiin Los Ángelesin hiippakunnan johtoon 6. heinäkuuta 1988. Piispaksi vihkiminen seurasi 28. elokuuta. Pääkonsekraattorina toimi Juan Francisco Fresno Larraín, jota avustivat José Manuel Santos Ascarza ja Francisco de Borja Valenzuela Ríos.


title: Adolfo Rodríguez Vidal

text: Rodríguez Vidal erosi tehtävistään piispana 19. helmikuuta 1994.


title: Bronisław Bernacki

text: Bronisław Bernacki (; s. 30. syyskuuta 1944) on ukrainalainen roomalaiskatolinen piispa. Hänet vihki papiksi Julijans Vaivods 28. toukokuuta 1972. Hänet nimitettiin Odessa-Simferopolin hiippakunnan johtoon 4. toukokuuta 2002, ja piispaksi vihkiminen seurasi 4. heinäkuuta. Pääkonsekraattorina toimi Marian Jaworski, jota avustivat Nikola Eterović ja Jan Olszanski.


title: Ilija Janjić

text: Ilija Janjić (s. 20. syyskuuta 1944 Vidovice) on Montenegrossa toimiva kroatialainen roomalaiskatolinen piispa. Hänet vihittiin papiksi Kotorin hiippakuntaan 29. kesäkuuta 1969 ja nimitettiin sen johtoon 11. maaliskuuta 1996. Piispaksi vihkiminen seurasi 27. huhtikuuta. Pääkonsekraattorina toimi Ivo Gugić, jota avustivat Ante Jurić ja Petar Perkolić.


title: Turkinajokoira

text: Turkinajokoira ("Türk Kopoyları", "Zağar") on turkkilainen koirarotu, joka on nykyisin vaarassa kuolla sukupuuttoon muihin rotuihin risteyttämisen takia.


title: Turkinajokoira

text: Turkinajokoira on keskikokoinen ja väritykseltään useimmiten ruskea mustin merkein, musta ruosteenruskein merkein (black & tan) tai kolmivärinen (tricolour). Siitä on olemassa kaksi eri muunnosta, sileä- ja karkeakarvainen. Jälkimmäinen kuuluu ajokoirien ns. "barak"-tyyppiin, joista eräs toinen samantyyppinen rotu on esimerkiksi bosnianajokoira.


title: Turkinajokoira

text: Turkinajokoiran alkuperä on Keski-Aasian Horasanissa, Afganistanissa ja Iranissa, joiden alueille sitä kasvatti alun perin ajo- ja jäljestyskoiraksi turkkilainen oghuz-kansa. He toivat sen myöhemmin Anatoliaan, ja sen nykyinen kotialue on pääasiassa Manisassa ja läntisiin Taurusvuoriin kuuluvalla Bozdağ-vuorella. Keski-Anatolian, Egean ja Itä-Traakian alueilla on kullakin omat paikallismuunnoksensa. "Zağar" tarkoittaa turkin kielellä ajokoiraa tai pointteria, ja rodun tehtävänä on kaniinin ja villisian metsästys.


title: Edward Joseph Adams

text: Edward Joseph Adams (s. 24. elokuuta 1944 Philadelphia, Pennsylvania) on yhdysvaltalainen roomalaiskatolinen arkkipiispa ja Pyhän istuimen diplomaatti. Hänet vihki papiksi Philadelphian arkkihiippakuntaan John Joseph Krol 16. toukokuuta 1970. Hänet nimitettiin Scalan titulaariarkkipiispaksi sekä apostoliseksi nuntiukseksi Bangladeshiin 24. elokuuta 1996, ja piispaksi vihkiminen seurasi 23. lokakuuta. Pääkonsekraattorina toimi Angelo Sodano, jota avustivat Anthony Joseph Bevilacqua ja John Patrick Foley.


title: Edward Joseph Adams

text: Adams sai 22. elokuuta 2002 nimityksen nuntiukseksi Zimbabween, 3. syyskuuta 2007 Filippiineille ja 22. helmikuuta 2011 Kreikkaan.


title: Francisco Blanco Nájera

text: Francisco Blanco Nájera (24. toukokuuta 1889 Lagroño – 15. tammikuuta 1952) oli espanjalainen roomalaiskatolinen piispa. Hänet vihittiin papiksi 20. joulukuuta 1913 ja nimitettiin Orensen hiippakunnan johtoon 8. elokuuta 1944. Piispaksi vihkiminen seurasi 12. marraskuuta. Pääkonsekraattorina toimi Gaetano Cicognani, jota avustivat Rafael García y García de Castro ja Rafael Alvarez Lara.


title: Francisco Blanco Nájera

text: Blanco Nájera kuoli 62-vuotiaana virassa.


title: Franz Josef Meinrad Merkel

text: Franz Josef Meinrad Merkel (s. 22. syyskuuta 1944 Hardheim) on Brasiliassa toimiva saksalainen roomalaiskatolinen piispa. Hänet vihittiin spiritaanien papiksi 22. toukokuuta 1971 ja nimitettiin Humaitán hiippakunnan johtoon 26. heinäkuuta 2000. Piispaksi vihkiminen seurasi 15. lokakuuta. Pääkonsekraattorina toimi José Jovêncio Balestieri, jota avustivat Moacyr Grechi ja Sérgio Eduardo Castriani.


title: Ángel Garachana Pérez

text: Ángel Garachana Pérez CMF (s. 3. syyskuuta 1944 Barbadillo de Herreros) on Hondurasissa toimiva espanjalainen roomalaiskatolinen piispa. Hänet vihittiin papiksi 19. maaliskuuta 1972 ja nimitettiin San Pedro Sulan hiippakunnan johtoon 11. marraskuuta 1994. Piispaksi vihkiminen seurasi 3. helmikuuta 1995. Pääkonsekraattorina toimi Oscar Andrés Rodríguez Maradiaga, jota avustivat Jaime Brufau Maciá ja Luis Gutiérrez Martín.


title: Folke Rogard

text: Bror Axel Folke Per Rogard, e. "Rosengren" (6. heinäkuuta 1899 Tukholma – 11. kesäkuuta 1973 Tukholma) oli ruotsalainen juristi, šakinpelaaja ja šakkijärjestöissä pitkän uran luonut organisaattori. Hän toimi kansainvälisen šakkiliitto Maailman shakkiliiton (FIDE) presidenttinä 1949–1970.


title: Folke Rogard

text:
Rogardin vanhemmat olivat hovioikeuden notaari Cornelius Rosengren ja Lilly Gustafson. Rogard valmistui lakitieteen kandidaatiksi 1922. Hän suoritti elämäntyönsä juristina eri työnantajien palveluksessa.
Pääasiallisesti Rogard muistetaan pitkästä ja ansiokkaasta urastaan erilaisissa šakin järjestötehtävissä. Hänet valittiin Ruotsin šakkiliiton puheenjohtajaksi 1947. Hän toimi puheenjohtajana myös Tukholman šakkiliitossa vuosina 1939-1952. Hänet valittiin 1949 FIDE:n presidentiksi. Hän jatkoi tässä tehtävässä vuoteen 1970, jolloin hänen seuraajakseen nimitettiin Max Euwe.


title: Folke Rogard

text: Järjestöurallaan Rogard toimi tuomarina šakkikisoissa. Ansioista hänelle myönnettiin 1951 kansainvälisen tuomarin arvonimi. Pelaajana Rogard oli III luokan pelaaja eli suhteellisen heikko amatööripelaaja. Hän osallistui vuodenvaihteessa 1919-1920 pelattuun kisaan Tukholmassa, ja hänen sijoituksensa ryhmässä oli 4. Kilpailu pelattiin ruotsalaisen Ludvig Collijnin kehittämän niin sanotun Collijn-systeemin mukaisilla tasoitussäännöillä yhdessä ryhmässä. Rogard voitti kisassa 5. palkinnon. Nuorena, kuten Tukholman turnauksessa, Rogard vielä käytti nimeä Folke Rosengren. Kilpailusta on säilynyt suurmestari Akiba Rubinsteinin ja Rogardin välinen peli:


title: Folke Rogard

text: Akiba Rubinstein - Folke Rogard


title: Folke Rogard

text: 1. e4 c6 2. d4 d5 3. exd5 cxd5 4. Ld3 Rf6 5. c3 Lg4 6. Db3 Dc7 7. f3 Lh5 8. Re2 Lg6 9. Lf4 Dd7 10. Lxg6 hxg6 11. Rd2 Rc6 12. O-O e6 13. Tfe1 Ra5 14. Dc2 Ld6 15. Rf1 Lxf4 16. Rxf4 Th6 17. Rd3 Rc6 18. a4 Dc7 19. Te2 Ke7 20. Tae1 Tah8 21. g3 Tc8 22. Db3 Kf8 23. Rc5 b6 24. Rd3 Kg8 25. Re3 Td8 26. Rf2 De7 27. Db5 Dd7 28. Rfg4 Rxg4 29. Rxg4 Th5 30. f4 Rb8 31. h4 Dd6 32. Re5 a6 33. Dd3 Th6 34. Kg2 a5 35. g4 Txh4 36. Kg3 Th6 37. g5 Th5 38. Rxf7 Kxf7 39. Txe6 Txg5+ 40. Kf3 Th8 41. Txd6 Th3+ 42. Kf2 ja musta luovutti (1-0).


title: Folke Rogard

text: Rogard avioitui useita kertoja. Hänen ensimmäinen puolisonsa oli 1921-1934 Greta Santesson. Liitosta syntyi tytär 1923. Vuosina 1943-1949 hänen puolisonsa oli näyttelijä Viveca Lindfors (1920-1995). Myös tästä liitosta syntyi tytär 1944.


title: Fidel Herráez Vegas

text: Fidel Herráez Vegas (s. 28. heinäkuuta 1944 Ávila) on espanjalainen roomalaiskatolinen piispa. Hänet vihittiin papiksi 19. toukokuuta 1968 ja nimitettiin Madridin arkkihiippakunnan vihkipiispaksi sekä Cediaen titulaaripiispaksi 14. toukokuuta 1996. Piispaksi vihkiminen seurasi 29. kesäkuuta. Pääkonsekraattorina toimi Antonio María Rouco Varela, jota avustivat Angel Suquía Goicoechea ja Lajos Kada.


title: Carlos Silva Cotapos

text: Carlos Silva Cotapos (10. toukokuuta 1868 Talca – 29. syyskuuta 1941) oli chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 21. syyskuuta 1891 ja nimitettiin La Serenan hiippakunnan johtoon 20. helmikuuta 1918. Piispaksi vihkiminen seurasi 7. kesäkuuta. Pääkonsekraattorina toimi Sebastiano Nicotra, jota avustivat Eduardo Solar Vicuña ja Eduardo Gimpert Paut.


title: Carlos Silva Cotapos

text: Silva Cotapos sai 14. joulukuuta 1925 nimityksen Talcan piispaksi, jonka virkaan hänet asetettiin 23. toukokuuta 1926. Hän erosi tehtävistään 21. tammikuuta 1939, jolloin hänet nimitettiin Myrican titulaaripiispaksi.


title: José Manuel Estepa Llaurens

text: José Manuel Estepa Llaurens (s. 1. tammikuuta 1926 Andújar) on espanjalainen roomalaiskatolinen arkkipiispa ja yksi kirkon kardinaaleista. Hänet vihittiin papiksi Madridiin 27. kesäkuuta 1954 ja nimitettiin sen vihkipiispaksi sekä Tisilin titulaaripiispaksi 5. syyskuuta 1972. Piispaksi vihkiminen seurasi 15. lokakuuta. Pääkonsekraattorina toimi Vicente Enrique y Tarancón, jota avustivat Marcelo González Martín ja José López Ortiz.


title: José Manuel Estepa Llaurens

text: Estepa Llaurens sai 30. heinäkuuta 1983 nimityksen Espanjan sotilasarkkipiispaksi ja Velebusduksen titulaariarkkipiispaksi. 18. marraskuuta 1989 hän sai nimityksen Italican titulaariarkkipiispaksi, mutta hän erosi 7. maaliskuuta 1998. Hän jatkoi toimintaansa sotilasarkkipiispana, kunnes jäi eläkkeelle 30. lokakuuta 2003.


title: José Manuel Estepa Llaurens

text: Estepa Llaurens ylennettiin kardinaaliksi 20. marraskuuta 2010, jolloin hänet nimitettiin San Gabriele Arcangelo all'Acqua Traversan kardinaalipapiksi. Hänet asetettiin virkaansa 29. huhtikuuta 2011. Hänellä ei kuitenkaan ollut mahdollisuutta äänestää tulevissa konklaaveissa, koska hän oli jo yli 80-vuotias kardinaaliksi päästessään.


title: José Manuel Estepa Llaurens

text: Estepa Llaurens opiskeli filosofiaa Salamancan paavillisessa yliopistossa ja teologiaa Rooman Paavillisessa gregoriaanisessa yliopistossa, jossa hän sai tohtorinarvon pastoraaliteologiassa. Hän sai myös lisensiaatin pastoraalisessa katekeesissa Pariisin Institut catholiquessa. Estepa Llaurens on julkaissut lukuisia kirjoja ja artikkeleita varsinkin sielunhoidosta.


title: Eugène Rixen

text: Eugène Lambert Adrian Rixen (s. 3. heinäkuuta 1944 Kelmis) on Brasiliassa toimiva belgialainen roomalaiskatolinen piispa. Hänet vihittiin papiksi 26. kesäkuuta 1970 ja nimitettiin Assisin hiippakunnan vihkipiispaksi sekä Tabboran titulaaripiispaksi 30. marraskuuta 1995. Piispaksi vihkiminen seurasi 25. helmikuuta 1996. Pääkonsekraattorina toimi José Carlos Castanho de Almeida, jota avustivat Antônio de Souza ja Antônio Maria Mucciolo.


title: Eugène Rixen

text: Rixen sai 2. joulukuuta 1998 nimityksen Goiásin piispaksi. 21. syyskuuta 2011 hänet nimitettiin lisäksi apostoliseksi hallitsijaksi São Félixin alueprelatuuriin. Tästä tehtävästä hän erosi 21. maaliskuuta 2012.


title: Adriano Ciocca Vasino

text: Adriano Ciocca Vasino (s. 8. heinäkuuta 1949 Borgosesia) on Brasiliassa toimiva italialainen roomalaiskatolinen piispa. Hänet vihittiin papiksi Novaran hiippakuntaan 8. syyskuuta 1974 ja nimitettiin Florestan hiippakunnan johtoon 3. maaliskuuta 1999. Piispaksi vihkiminen seurasi 2. toukokuuta. Pääkonsekraattorina toimi Czeslaw Stanula, jota avustivat Paulo Cardoso da Silva ja Renato Corti.


title: Adriano Ciocca Vasino

text: 21. maaliskuuta 2012 Ciocca Vasino sai nimityksen São Félixin alueprelatuurin prelaatiksi, jonka virkaan hänet asetettiin 13. toukokuuta.


title: Eusebio Ignacio Hernández Sola

text: Eusebio Ignacio Hernández Sola (s. 29. heinäkuuta 1944 Cárcar) on espanjalainen roomalaiskatolinen piispa. Hän kuuluu augustinolaisiin rekollekteihin. Hän sai pappisvihkimyksensä 7. heinäkuuta 1968, ja hänet nimitettiin Tarazonan hiippakunnan johtoon 29. tammikuuta 2011. Piispaksi vihkiminen seurasi 19. maaliskuuta. Pääkonsekraattorina toimi Manuel Monteiro de Castro, jota avustivat Francisco Alvarez Martínez ja Renzo Fratini.


title: Luis Gutiérrez Martín

text: Luis Gutiérrez Martín CMF (26. marraskuuta 1931 Navalmanzano – 22. kesäkuuta 2016) oli espanjalainen roomalaiskatolinen piispa. Hänet vihittiin papiksi 8. syyskuuta 1957 ja nimitettiin Madridin arkkihiippakunnan vihkipiispaksi sekä Tisedin titulaaripiispaksi 15. syyskuuta 1988. Piispaksi vihkimnen seurasi 23. lokakuuta. Pääkonsekraattorina toimi Angel Suquía Goicoechea, jota avustivat Fernando Sebastián Aguilar ja Elías Yanes Alvarez.


title: Luis Gutiérrez Martín

text: Gutiérrez Martín sai 12. toukokuuta 1995 nimityksen Segovian piispaksi, jona hän toimi, kunnes jäi eläkkeelle 3. marraskuuta 2007.


title: Paulo Cardoso da Silva

text: Paulo Cardoso da Silva (s. 19. lokakuuta 1934 Caruaru) on brasilialainen roomalaiskatolinen piispa. Hän kuuluu karmeliittoihin. Hänet vihittiin papiksi 11. joulukuuta 1960 ja nimitettiin Petrolinan hiippakunnan johtoon 30. marraskuuta 1984. Piispaksi vihkiminen seurasi 19. maaliskuuta 1985. Pääkonsekraattorina toimi Augusto Carvalho, jota avustivat José Cardoso Sobrinho ja Eliseu Maria Gomes de Oliveira.


title: Paulo Cardoso da Silva

text: Cardoso da Silva jäi eläkkeelle 27. heinäkuuta 2011.


title: Pio Gonçalo Alves de Souza

text: Pio Gonçalo Alves de Souza (s. 20. huhtikuuta 1945 Lanheses) on portugalilainen roomalaiskatolinen piispa. Hänet vihittiin papiksi Bragan arkkihiippakuntaan 15. elokuuta 1968 ja nimitettiin Porton hiippakunnan vihkipiispaksi sekä Aquae Flaviaen titulaaripiispaksi 18. helmikuuta 2011. Piispaksi vihkiminen seurasi 10. huhtikuuta. Pääkonsekraattorina toimi Jorge Ferreira da Costa Ortiga, jota avustivat Manuel José Macário do Nascimento Clemente ja Anacleto Cordeiro Gonçalves de Oliveira.


title: Pio Gonçalo Alves de Souza

text: Alves de Souza sai 1. heinäkuuta 2013 nimityksen Porton apostoliseksi hallitsijaksi.


title: Interstellar

text: Interstellar on vuonna 2014 ensi-iltansa saanut Christopher Nolanin ohjaama, käsikirjoittama ja tuottama tieteiselokuva. Se kertoo maapallosta, joka on vähitellen muuttumassa elinkelvottomaksi. Ryhmä avaruusmatkaajia lähetetään Saturnuksen lähellä olevan madonreiän läpi toiseen galaksiin, jotta he löytäisivät ihmiskunnalle uuden kodin. Elokuvassa näyttelevät muun muassa Matthew McConaughey, Anne Hathaway, Jessica Chastain, Bill Irwin, Ellen Burstyn ja Michael Caine.


title: Interstellar

text: Elokuvan kuvaukset alkoivat Albertassa, Kanadassa 6. elokuuta 2013. Elokuvan ensi-ilta oli Yhdysvalloissa ja Suomessa 7. marraskuuta 2014.


title: Interstellar

text: "Interstellar" sai viisi Oscar-ehdokkuutta parhaasta musiikista, lavastuksesta, äänityksestä, äänitehosteista ja erikoistehosteista.


title: Interstellar

text: 2000-vuosisadan puolivälissä sivilisaation jatkuminen on uhattuna nälänhädän vuoksi, kun jatkuvat pölymyrskyt ja homesairaudet tuhoavat satoja. Eläköityneellä insinööri ja Nasa-lentäjä Joseph Cooperilla on maatila appiukkonsa Donaldin, poikansa Tomin ja tyttärensä Murphin kanssa. Totuuden jälkeisessä dystopiayhteiskunnassa Murphin opettaja kehottaa Cooperia kertomaan tyttärelleen, että Apollo-lennot olivat pelkkää propagandaa; Cooper kuitenkin päätyy rohkaisemaan tytärtään tekemään tiedettä tarkkailemalla ja tutkimalla kaikkea näkemäänsä. Murph epäilee huoneestaan löytämiään pölyvanoja haamun jättämiksi, mutta Cooper havaitsee painovoimavaihtelujen aiheuttamien vanojen olevan koordinaatteja.


title: Interstellar

text: Koordinaatit johdattavat Cooperin ja salaa kyytiin nousseen Murphin Nasan salaiseen laitokseen, jota johtaa Cooperin entinen esimies professori John Brand. Hän kertoo Cooperille, että Saturnuksen läheltä on 48 vuotta aiemmin löydetty madonreikä, jonka toisessa päässä on kaukainen galaksi. Galaksin keskuksessa olevaa, Gargantuaksi nimettyä mustaa aukkoa kiertää kaksitoista planeettaa, joista jokaiselle aiemmin matkaan lähetetyistä vapaaehtoisista astronauteista kolme – Miller, Edmunds ja Mann – ovat ilmoittaneet planeettansa olevan elinkelpoisia. Brand kertoo kahdesta vaihtoehtoisesta suunnitelmasta ihmiskunnan tulevaisuudelle: ensisijaisesti painovoimapropulsiota hyödyntäen totaalinen Maan hylkääminen ja ihmiskunnan siirto toiseen galaksiin tai toissijaisesti laukaista Endurance-niminen avaruusalus, joka on lastattu 5 000 jäädytetyllä keinotekoisella alkiolla. Ensimmäinen vaihtoehto edellyttää suhteellisuusteorian syvällistä ymmärtämistä, minkä Brand lupaa saada valmiiksi ennen Cooperin paluuta. Cooper värvätään aluksen miehistöön. Murph kieltäytyy hyvästelemästä isäänsä, joka jättää toisen rannekellonsa Murphin huoneeseen, jotta he voisivat vertailla heidän välistä suhteellista aikaeroa Cooperin palattua.


title: Interstellar

text: Aluksen miehistöön kuuluvat tiedemiehet Romilly, Doyle ja John Brandin tytär Amelia Brand sekä robotit TARS ja CASE. Madonreiän läpi matkattuaan retkikunta suuntaavat kolmesta potentiaalisesta planeetasta lähimpänä sijaitsevalle Millerin planeetalle, joka paljastuu valtameriplaneetaksi. Retkikunta löytää polvenkorkuisesta vedestä Millerin aluksen pirstaleina, ja pian he joutuvat valtavan hyökyaallon yllättämiksi. Doyle saa surmansa, ja lisäksi aluksen vettyneet moottorit viivästyttävät lähtöä. Planeetta sijaitsee niin lähellä Gargantuaa, että parin tunnin oleskelu planeetalla vastaa 23 vuotta Endurance-aluksella, jonne jäänyt Romilly on selvästi planeetalta palaavia Cooperia ja Brandia vanhempi.


title: Interstellar

text: Aluksen polttoaine riittää vain toiselle jäljellä olevalle planeetalle pääsemiseen. Cooper päättää suunnata Mannin planeetalle, sillä hänen tukikohtansa lähettää yhä radiosignaalia. Matkalla he katsovat Maasta lähetettyjä videoviestejä: maatilaa ylläpitämään jäänyt Tom on mennyt naimisiin ja saanut kaksi lasta, joista ensimmäinen menehtyi pölyn aiheuttamaan keuhkosairauteen, Donald on kuollut ja Murphista on tullut avaruusfyysikko. Murph myös kertoo, että hän sai kuulla John Brandin viimeiset sanat tämän kuolinvuoteelta: todellisuudessa ainoa suunnitelma on ollut alkioiden siirto uuteen galaksiin, sillä ensisijaisen vaihtoehdon edellyttämän painovoiman singulariteetin ratkaiseminen edellyttää tietoa mustasta aukosta, mikä ei ole ajan fysiikan tietämyksen mukaan mahdollista.


title: Interstellar

text: Mannin planeetalle laskeuduttuaan Endurancen miehistö herättää Mannin syväjäädytyksestä. Hän vakuuttaa, että jäätikkömäisen planeetan alaosista löytyy alueita, joilla ilmakehässä on ammoniakin sijaan happea. Mann päättää vakuuttaa epäuskoisen Cooperin ekskursiolla, mutta repii Cooperin radion irti ja rikkoo tämän kypärän visiirin. Hän paljastaa manipuloineensa dataa houkutellakseen jonkun tulemaan pelastamaan hänet. Samaan aikaan Romilly saa surmansa Mannin asennuttamasta räjähdeansasta. Cooper onnistuu löytämään radionsa lumihangesta, ja Brand lähtee pelastamaan tätä. Yhdessä he lähtevät kohti Endurancea paenneen Mannin perään, joka epäonnistuu yrityksessään telakoitua alukseen. Endurance räjähtää surmaten Mannin. Cooper päättää yrittää telakoitua hallitsemattomaan pyörimisliikkeeseen ja kohti planeettaa syöksyvään Endurancen jäännöksiin, lopulta siinä onnistuen.


title: Interstellar

text: Vähäisen polttoainemäärän vuoksi he käyttävät Gargantuaa painovoimalinkona kohti viimeistä jäljellä olevaa, Edmundsin planeettaa, mutta mustan aukon läheisyyden vuoksi he menettävät jälleen 51 vuotta. Cooper ja TARS tiputetaan omissa kapseleissaan Gargantuan ytimeen, josta he löytävät itsensä äärettömän tesseraktin sisältä. He ymmärtävät rakennelman olevan kaukaisen tulevaisuuden ihmisten luoma. Cooper rullaa ajassa taakse päin, jolloin hän näkee lapsuuden Murphin huoneen kirjahyllyn läpi ja havaitsee voivansa vaikuttaa rajallisesti huoneen painovoimaan. Cooper rullaa ajassa eteenpäin löytäen aikuisen Murphin tutkimassa omaa huonettaan. Cooper lähettää TARS:n tapahtumahorisontin sisäpuolelta keräämän datan morsettamalla huoneeseen jättämänsä kellon sekuntiviisarilla.


title: Interstellar

text: Tesserakti romahtaa. Myöhemmin Cooper herää Saturnusta kiertävällä avaruusaluksella. Hän löytää vanhuuteen kuolemaisillaan olevan tyttärensä. Murph oli onnistunut Cooperin lähettämien tietojen avulla täydentämään loppuun Brandin laskelmat ja ratkaisemaan painovoimapropulsioteorian. Tämän ansiosta tähtien välisen matkustamisen hallitseva ihmiskunta voitiin evakuoida tuhoutuvalta planeetalta. Murph muistuttaa Cooperia, että Amelia on yksin CASE:n kanssa Edmundsin planeetalla. Cooper ja TARS lähtevät kohti Edmundsin planeettaa, jossa ilman avaruuspukua kävelevä Amelia valmistautuu uuden siirtokunnan perustamiseen.


title: Interstellar

text: Rotten Tomatoes -sivuston mukaan 178 arvostelun perusteella laskettuna kriitikoiden arvosteluista 71 prosenttia oli positiivisia.


title: Ján Kozák (1954)

text: Ján Kozák (s. 17. huhtikuuta 1954) on slovakialainen jalkapallovalmentaja ja entinen keskikenttäpelaaja. Hän toimi vuosina 2013–2018 Slovakian jalkapallomaajoukkueen päävalmentajana.


title: Ján Kozák (1954)

text: Kozák aloitti jalkapalloilijan uransa FK Spišská Nová Vesin juniorijoukkueessa ja pelasi myös edustusmiehistössä 1970-luvun alussa. Vuonna 1974 hän siirtyi FC Lokomotíva Košiceen, jota edusti kuuden kauden ajan. Hän siirtyi 1980 FK Dukla Prahaan, joka oli tekemässä nousua Tšekkoslovakian huipulle. Hän pelasi seurassa kaksi kautta kunnes palasi takaisin Košiceen.


title: Ján Kozák (1954)

text: Vuonna 1986 Kozák siirtyi rautaesiripun takaa länteen ja pelasi Belgiassa RFC Seraingissa ja Ranskassa Bourges Footballin joukkueessa. Kotimaahansa ja Košiceen hän palasi vuonna 1988. Kozák lopetti uransa seurassa vuonna 1990.


title: Ján Kozák (1954)

text: Maajoukkuetasolla Kozák edusti Tšekkoslovakiaa vuosina 1976–1984 yhteensä 55 A-maaottelussa iskien niissä yhdeksän maalia. Kozák oli mukana EM-kisoissa 1980 ja MM-kisoissa 1982. Valmennusuransa Kozák aloitti tutussa FC Lokomotíva Košicessa vuonna 1993. Seura sijoittui Kozákin johdolla Slovakian liigan ensimmäisellä kaudella 1993/94 kahdeksanneksi. Kahden Lokomotíva-kauden jälkeen Kozák siirtyi paikallisvastustaja MFK Košicen peräsimeen ja luotsasi seuran Slovakian mestariksi kahdesti perättäin. Hän jätti seuran mestaruuskauden 1997/98 jälkeen.


title: Ján Kozák (1954)

text: Kozák oli muutaman vuoden sivussa valmennustehtävistä, kunnes vuonna 2002 hänestä tuli MFK Zemplín Michalovcen päävalmentaja. Hän valmensi Zemplíniä kauden 2002/03 ja FC Steel Trans Ličartovcea kauden 2004/05. MFK Košicen valmentajaksi Kozák palasi kesällä 2005. Hänen johdollaan seura voitti Slovakian cupin 2009. Kozák sai potkut seurasta tammikuussa 2010.


title: Ján Kozák (1954)

text: Huhtikuussa 2012 Kozák palasi jälleen MFK Košicen päävalmentajaksi. Kozák valmensi seuraa heinäkuuhun 2013 saakka, kunnes hänestä tuli Slovakian jalkapallomaajoukkueen päävalmentaja. Kozákin johdolla Slovakia aloitti EM2016-karsinnat vahvasti ja teki superyllätyksen toisessa ottelussaan voittamalla Espanjan 2–1. Karsintojen lopussa Slovakian kone alkoi yskiä, mutta viimeisen kierroksen 2-4 vierasvoitto Luxemburgille riitti tuomaan maalle ensimmäisen EM-lopputurnauspaikan.


title: Ján Kozák (1954)

text: EM-lopputurnauksessa Slovakia sijoittui alkulohkossaan kolmanneksi voitettuaan Venäjän ja pelattuaan tasan Englannin kanssa. Pudotuspeleissä Slovakian tie katkesi 3-0 tappioon Saksalle. Kozák jatkoi päävalmentajana turnauksen jälkeen ja johdatti Slovakian MM2018-karsintalohkonsa toiseksi, mikä ei riittänyt tuomaan lopputurnauspaikkaa. Kozák erosi tehtävästään lokakuussa 2018, kun Slovakia oli aloittanut Kansojen liigan heikosti kahdella tappiolla.


title: Ari Pokka

text: Ari Markus Pokka (s. 17. heinäkuuta 1960 Kemi) on Jyväskylässä toimivan entisen Cygnaeus-lukion ja nykyisen Schildtin Viitaniemen toimipisteen rehtori. Ari Pokka on syntynyt Kemissä. Ylioppilaaksi hän kirjoitti 1979 Rantavitikan lukiosta Rovaniemellä. Vuosina 1982-1989 hän opiskeli Jyväskylän yliopistossa pääaineenaan yleinen kirjallsuus. Filosofian kandidaatin tutkinnon Pokka suoritti 1989. 1991 Pokka toimi vierailevana apurahatutkijana Universidad Autonoma de Mexicossa. Vuosina 1992-1995 hän toimi opettajana Tervolan kansalaisopistossa, mistä tehtävästä hän siirtyi Jyväskylän Lyseon lukion aikuislinjan rehtoriksi 1995. Cygnaeus-lukion rehtoriksi hänett valittiin 1998.


title: Ari Pokka

text: Ari Pokka valittiin Keski-Suomen Rehtorit ry puheenjohtajaksi 1998 ja Suomen Rehtorit ry:n hallitukseen hänet valittiin 1999. Suomen Rehtorit ry: n hallituksessa Pokka toimi vuoteen 2007, jolloin hänet valittiin Jyväskylän kaupungin lukiotoimen johtavaksi rehtoriksi, jota tehtävää hän hoiti kaksi vuotta. Hän toimi Suomen Rehtorit ry:n puheenjohtajana vuosina 2009–2013. Heinäkuussa 2013 hänet valittiin maailman rehtorijärjestön ICP:n puheenjohtajaksi vuosiksi 2015–2016. Aikaisemmin järjestöllä on vain kerran ollut suomalainen puheenjohtaja, Antero Penttilä 1990-luvulla.


title: Ari Pokka

text:
Rehtori Ari Pokka on osallistunut Suomen Rehtorit ry: n ja ICP:n edustajana lukuisiin kansallisiin ja kansainvälisiin koulutuksen kehittämistehtäviin.
Rehtori Ari Pokka julkaisi 2.10.2014 rehtorityötä käsittelevän kirjan Huippuluokka - miten suomalaista koulua johdetaan. Kirjan kustantaja on kulttuuriosuuskunta Vehrä,


title: Ari Pokka

text: Ari Pokan kirja Top Class - Finnish School Leadership and Management julkaistiin elokuussa 2015.


title: Lasse Jalava

text: Lasse Aimo Antero Jalava (s. 6. huhtikuuta 1951 Turku) on suomalainen säveltäjä.


title: Lasse Jalava

text: Jalava opiskeli alttoviulun soittoa Rudolf Nienstedtin johdolla 1967–1972. Hän on soittanut eri kokoonpanoissa popmusiikkia, bluesia ja eri maiden kansanmusiikkia vuodesta 1968. Säveltäjänä Lasse Jalava on itseoppinut.


title: Lasse Jalava

text: Jalava on säveltänyt päätoimisesti 1980-luvun alkupuolelta lähtien. Hänen tuotantonsa kuuluu pääosin orkesteri- ja jousiorkesteriteoksia, mutta myös kamarimusiikkia ja soolokappaleita muun muassa kanteleelle. Jalava kiinnostui 1980-luvulla myös itämaisesta, etenkin arabialaisesta musiikista.


title: Lasse Jalava

text: Jalavalle myönnettiin taiteilijaeläke 2013.


title: Haidingerin lyhde

text: Haidingerin lyhde on ihmisen silmässä tapahtuva valoilmiö polarisoitunutta valoa katsottaessa. Ilmiön kuvaili ensimmäisenä itävaltalainen mineralogi Wilhelm Karl Ritter von Haidinger vuonna 1844. Haidingerin lyhteen synnyttää verkkokalvon keltaisen täplän kahtaistaittavuus.


title: Haidingerin lyhde

text: Haidingerin lyhde näkyy näkökentän keskellä, ja siinä on keltainen töyhtö tai viuhka, jonka molemmin puolin on sininen pilveke. Keltainen osa näkyy aina kohtisuorassa valon värähtelysuuntaa vastaan. Kyseessä on vain pieni kontrastiero, joten sen havaitseminen voi olla vaikeaa. Mitä voimakkaammin valo on polarisoitunut, sitä selvempi kuvio on. Sen visuaalinen koko on noin 3 astetta, mikä vastaa n. paria sormenleveyttä ojennetun käden päässä. Kaikki eivät näe kuviota samanlaisena. Jotkut eivät näe kuvion sinistä osaa, ja jotkut näkevät sinisen osan yhtenäisenä, toiset keltaisen.


title: Haidingerin lyhde

text: Haidingerin lyhteen voi havaita esimerkiksi nestekidenäytöissä, joiden valo on voimakkaasti polarisoitunutta, usein diagonaalisesti. Se näkyy helpoiten tasaisella vaalealla pinnalla. Kuvio katoaa näkyvistä muutamassa sekunnissa. Se ilmestyy uudelleen näkyviin, kun katsetta liikuttaa. Jotkut näkevät kuvion parhaiten kallistelemalla päätään puolelta toiselle.


title: Haidingerin lyhde

text: Sinisellä taivaalla lyhteen näkeminen on vaikeampaa, ja onnistuu parhaiten 90 asteen päässä Auringosta, jossa taivaan polarisaatio on voimakkainta. Taivaalla horisontin lähellä kuvio näyttää noin kaksi kertaa niin suurelta kuin korkealla taivaalla, samaan tapaan kuin Kuu, Aurinko ja tähdistöt.


title: Haidingerin lyhde

text: Haidingerin lyhteen voi nähdä paljon selvemmin, jos silmien edessä pitää vihreää tai sinistä lasia, tai polarisoivaa suodinta sopivassa asennossa. Punaisen tai keltaisen lasin läpi katsottuna kuvio katoaa.


title: Sauer

text: Sauer eli Sûre on 172 kilometriä pitkä Moselin sivujoki Belgiassa, Luxemburgissa ja Saksassa.


title: Sauer

text: Sauer alkaa Ardenneilta, Belgian Luxembourgin provinssista. Se virtaa itään Luxemburgin läpi, on alajuoksulla Luxemburgin ja Saksan rajajokena, ja laskee Moseliin Wasserbilligissä Trierin lähellä. Alin noin 64 kilometrin osuus Dikrechin jälkeen on liikennöintikelpoista.


title: Blackrain

text: Blackrain on Ranskassa vuonna 2002 perustettu Glam metal/Sleaze rock -yhtye. Yhtyeeseen kuuluvat laulaja-kitaristi Swan Hellion, kitaristi Max 2, basisti Matthew H. ja rumpali Frank F.


title: Blackrain

text: Yhtye on julkaissut neljä albumia: "Blackrain" (2005), "Licence to thrill" (2009), "Lethal doze of..." (2011) ja "It begins (2013)". Yhtyeessä on ollut ennen Frankiä kaksi rumpalia: Kennedy "Big Ball" Snake ja Ian Lewis. Vuonna 2012 yhtye osallistui Incroyable talentiin, jossa he sijoittuivat kuudenneksi.


title: Thetisjärven hirviö

text: Thetisjärven hirviö on liskoihminen, jonka jotkut ovat väittäneet nähneensä Kanadan länsiosassa sijaitsevalla Thetisjärvellä. Hirviö on nähty vain muutamia kertoja. Sillä väitetään olevan koukkukynnet, viiltävän terävät evät ja sekä kidukset että keuhkot. Hirviöllä sanotaan olevan myös räpylät käsissään ja jaloissaan, hopean hohtoinen suomupeite ja pitkät torahampaat.


title: Thetisjärven hirviö

text: Ensimmäinen havainto olennosta tehtiin 19. syyskuuta 1972. Kaksi teini-ikäistä poikaa väitti olennon nousseen vedestä ja ajaneen heitä takaa metsän läpi. Hahmo tavoittikin toisen pojista ja pisti häntä käteen päänsä piikkisillä evillä. Neljä päivää myöhemmin kaksi muuta poikaa kohtasi samannäköisen hirviön toisessa osassa järveä. Kanadan kuninkaallinen ratsupoliisi suoritti asiasta tutkimuksen, mutta minkäänlaista todistusaineistöa ei saatu.


title: Thetisjärven hirviö

text: Yksi alkuperäinen todistaja Russell Van Nice on sanonut, että "se oli vain valetta", ja että hänen ystävänsä Mike Gold "yritti saada huomiota". Van Nicen mukaan hänen ystävänsä oli tunnettu siitä, että hän valehteli usein.


title: Sulfoksidit

text: Sulfoksidit ovat orgaanisia yhdisteitä, jotka sisältävät funktionaalisen ryhmän RS=O. Tässä R on joko alifaattinen tai aromaattinen orgaaninen ryhmä.


title: Sulfoksidit

text: Sulfoksideilla on kaksi resonanssimuotoa ja yhdisteessä rikillä voidaan katosa olevan positiivinen osittaisvaraus ja hapella negatiivinen osittaisvaraus ja rikillä on tällöin vapaa elektronipari. Molekyylimassaltaan pienet sulfoksidit ovat ovat huoneenlämpötilassa nesteitä, suuremmat kiinteitä aineita. Yhdisteiden kiehumispisteet ovat tyypillisesti korkeita. Varsinkin molekyylimassaltaan pienet sulfoksidit liukenevat hyvin polaarisiin proottisiin liuottimiin, kuten veteen.


title: Sulfoksidit

text: Jos sulfoksidien kaksi orgaanista ryhmää ovat keskenään erilaisia sisältävät kiraalisen rikkiatomin ja ovat optisesti aktiivisia. Kiraalisia sulfoksideja hyödynnetään asymmetrisissä synteeseissä kiraalisina apuaineina sekä enantiomeerin erottamisessa toisistaan resoluutiolla. Eräitä kiraalisia sulfoksideja, kuten esomepratsolia käytetään lääkeaineina.


title: Sulfoksidit

text: Sulfoksidit muodostavat kompleksiyhdisteitä useiden metalli-ionien kanssa.


title: Sulfoksidit

text: Tyypillisin sulfoksidien valmistustapa on sulfidien hapetus käyttäen vetyperoksidia tai jotain muuta vahvaa hapetinta. Hapetinylimäärän käyttö johtaa sulfoneihin. Valmistettaessa kiraalisia sulfoksideja, reaktion selektiivisyyttä parannetaan käyttämällä kiraalisia apuaineita esimerkiksi titaani-isopropoksidin ja dietyylitartraatin avulla.


title: Sulfoksidit

text: Sulfoksideja voidaan valmistaa myös usealla muulla tavalla. Grignardin reagenssit reagoivat sulfinaattiesterien kanssa stereospesifisesti sulfoksideja, aromaattiset yhdisteet reagoivat tionyylikloridin kanssa trifluorimetaanisulfonihapon läsnä ollessa muodostaen diaryylisulfoksideja ja tyydyttymättömiä sulfoksideja valmistetaan alkyynien ja sulfeenihappojen välisellä reaktiolla.


title: Joseph Lescrauwaet

text: Joseph Frans Lescrauwaet (19. kesäkuuta 1923 Amsterdam – 19. marraskuuta 2013 Tilburg) oli alankomaalainen roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 12. syyskuuta 1948 ja nimitettiin Haarlemin hiippakunnan vihkipiispaksi sekä Turres Concordiaen titulaaripiispaksi 19. lokakuuta 1983. Piispaksi vihkiminen seurasi 14. tammikuuta 1984. Pääkonsekraattorina toimi Hendrik Joseph Alois Bomers, jota avustivat Hubertus Cornelis Antonius Ernst ja Johannes Antonius de Kok.


title: Joseph Lescrauwaet

text: Lescrauwaet erosi tehtävistään vihkipiispana 22. maaliskuuta 1995.


title: Mário Clemente Neto

text: Mário Clemente Neto (s. 7. elokuuta 1940 Itaúna) on brasilialainen roomalaiskatolinen piispa. Hänet vihittiin spiritaanien papiksi 14. elokuuta 1966 ja nimitettiin Tefén alueprelatuurin koadjuuttoriprelaatiksi 31. heinäkuuta 1980. Piispaksi vihkiminen seurasi 19. lokakuuta. Pääkonsekraattorina toimi Joaquim de Lange, jota avustivat José Costa Campos ja Alfredo Ernest Novak.


title: Mário Clemente Neto

text: Clemente Netosta tuli 15. joulukuuta 1982 Tefén prelaatti. Hän erosi tehtävistään 19. lokakuuta 2000.


title: Ignacio Noguer Carmona

text: Ignacio Noguer Carmona (s. 13. tammikuuta 1931 Sevilla) on espanjalainen roomalaiskatolinen piispa. Hänet vihittiin papiksi 17. kesäkuuta 1956 ja nimitettiin Guadixin hiippakunnan johtoon 10. syyskuuta 1976. Piispaksi vihkiminen seurasi 17. lokakuuta. Pääkonsekraattorina toimi José María Bueno y Monreal, jota avustivat Emilio Benavent Escuín ja Gabino Díaz Merchán.


title: Ignacio Noguer Carmona

text: Noguer Carmona sai 19. lokakuuta 1990 nimityksen Huelvan koadjuuttoripiispaksi, ja 27. lokakuuta 1993 hänestä tuli sen piispa. Hän jäi eläkkeelle 17. heinäkuuta 2006.


title: Ihmistiikeri

text: Ihmistiikeri on tarun mukaan ihminen joka muuttuu öisin ihmistiikeriksi. Se kuuluu intialaiseen tarustoon mutta on sittemmin levinnyt ympäri Aasiaa. Ihmistiikerin sanotaan olevan vahva kuin tiikeri ja älykäs kuin ihminen. Tuntomerkkeinä on pitkät terävät hampaat, teräväkyntiset käpälät ja tiikerin ruumis ilman häntää. Ihmistiikeriä esiintyy samoilla seuduilla kuin tiikereitä aasiassa.


title: Ihmistiikeri

text:
Ihmistiikeri eroaa ihmissudesta siten että ihminen voi itse päättää haluaako hän ihmistiikeriksi toisin kuten ihmissusi joka muuttuu tahtomattaan ihmissuden pureman vuoksi.
Tarun mukaan ihminen pystyy muuttumaan ihmistiikeriksi monin eri keinoin. Tapa vaihtelee riippuen mistä osasta aasiaa tarina tulee. Malesiassa vain noidat omaavat tiedon ihmisen muuttamiseksi hirviöksi ja he veloittavat palveluksesta melkoisesti. Jaavalla riittää, että ihminen lausuu loitsun sanat tiikerin turkki tai vastaava vaate päällään. Balilla rituaali on kaikkein vastenmielisin ja henkisesti sairain: ihmisen on anastettava vainajan suolet, keitettävä ne ja juotava kammottava liemi.


title: Ihmistiikeri

text:
Tarun mukaan ihmistiikerin voi päivällä tunnistaa alaselän tummasta laikusta. Täplän ajatellaan syntyneen paikalle, josta häntä on palanut.
Paikoin uskotaan, että vain vainajat voivat muuttua ihmistiikereiksi. Mikäli paha ihminen rukoilee kuolemansa hetkellä anteeksiantoa, hän voi herätä henkiin ja hitaasti muuttua tiikeriksi.


title: Arnold Orowae

text: Arnold Orowae (s. 15. kesäkuuta 1955) on papuauusiguinealainen roomalaiskatolinen piispa. Hänet vihittiin papiksi Wabagin hiippakuntaan 14. joulukuuta 1983 ja nimitettiin sen vihkipiispaksi sekä Gisipan titulaaripiispa 14. joulukuuta 1999. Piispaksi vihkiminen seurasi 4. maaliskuuta 2000. Pääkonsekraattorina toimi Hermann Raich, jota avustivat Michael Meier ja Stephen Joseph Reichert.


title: Arnold Orowae

text: Orowae sai 19. lokakuuta 2004 nimityksen Wabagin koadjuuttoripiispaksi, ja 30. kesäkuuta 2008 hänestä tuli sen piispa.